tripathysagar/odia_wiki huggingface dataset:
ଲୁମଡିଙ୍ଗ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର ନ‌‌ଗାଓଁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲୁମଡିଙ୍ଗ ୨୫.୭୫୪୩ ଉତ୍ତର ଅକ୍ଷାଂଶ ଓ ୯୩.୧୭୨୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୦୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲୁମଡିଙ୍ଗ ସହରର ମୋଟ ଜନସଂଖ୍ୟା ୨୫୧୮୪ ଅଟେ । ସେଥି ମଧ୍ୟରୁ ୫୧.୮୧% ଜଣ ପରୁଷ ହୋଇଥିବା ବେଳେ ୪୮.୧୯% ଜଣ ନାରୀ ଅଟନ୍ତି । ଲୁମଡିଙ୍ଗର ସାକ୍ଷରତା ହାର ୫୫.୮୩% ଅଟେ । ଏହା ଜାତୀୟ ହାରଠାରୁ ୯.୦୧% ପ୍ରତିଶତ ଅଧିକ ଅଟେ । ସେଥିରୁ ୩୦.୦୮% ପ୍ରତିଶତ ପୁରୁଷ ଓ ୨୫.୭୫% ନାରୀ ଅଟନ୍ତି । ୯.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଲୁମଡିଙ୍ଗର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଲୁମଡିଙ୍ଗରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୨୭.୯ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୯.୦ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୪୩୮୮.୪ / ହୋଇଥାଏ ।
ବିଶ୍ୱ ଖୁସି ଦିବସ ପ୍ରତିବର୍ଷ ମାର୍ଚ୍ଚ ୨୦ ତାରିଖରେ ପାଳିତ ହୁଏ । ଉଦ୍ଦେଶ୍ୟ ୟୁନେସ୍କୋର ଘୋଷଣାନାମା ଅନୁସାରେ ଆମ ଜୀବନରେ ଖୁସିର ଗୁରୁତ୍ବକୁ ବୁଝିବା ପାଇଁ ତଥା ଆମ ଚାରିପଟେ ଥିବା ଲୋକମାନଙ୍କର ଖୁସି ପାଇଁ ଯତ୍ନଶୀଳ ହେବା ଏହି ଦିବସର ପ୍ରମୁଖ ଉଦ୍ଦେଶ୍ୟ। ଇତିହାସ ବିଶ୍ୱ ଖୁସି ଅନୁଷ୍ଠାନର ଅଧ୍ୟକ୍ଷ ଜେମି ଇଲିୟାନ ୨୦୧୧ ମସିହାରେ ଏହି ଦିବସ ପାଳନ ନିମନ୍ତେ ୟୁନେସ୍କୋରେ ଆବେଦନ କରିଥିଲେ । ୨୦୧୨ ମସିହା ଜୁନ ୨୮ ତାରିଖରେ ୟୁନେସ୍କୋଦ୍ୱାରା ମାର୍ଚ୍ଚ ୨୦ ତାରିଖକୁ ବିଶ୍ୱ ଖୁସି ଦିବସ ଭାବେ ପାଳନ କରିବା ନିଷ୍ପତ୍ତି ନିଆଯାଇଥିଲା ଓ ୨୦୧୩ ମସିହାରୁ ଏହି ଦିବସ ବିଶ୍ୱବ୍ୟାପୀ ପାଳିତ ହେଉଛି ।
ବେଣ୍ଡାମସ୍ଟିନ  (ଇଂରାଜୀ ଭାଷାରେ , ବିକ୍ରୟ ନାମ ଟ୍ରିଆଣ୍ଡା/ ) ଏକ କେମୋଥେରାପି ଔଷଧ   ଯାହା କ୍ରନିକ ଲିମ୍ଫୋସାଇଟିକ ଲିଉକେମିଆ  ( ବା ), ମଲ୍ଟିପ୍ଲ ମାୟେଲୋମା ଓ ନନ-ହଜକିନସ ଲିମ୍ଫୋମା   -  '   ରୋଗମାନଙ୍କର ଚିକିତ୍ସାରେ ଦିଆଯାଏ । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ବେଣ୍ଡାମସ୍ଟିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ କଣିକା  , ଜ୍ୱର, ଅଇ, ତରଳ ଝାଡ଼ା, ଅରୁଚି, କାଶ ଓ ରାସ ଆଦି ଲକ୍ଷଣ ଦେଖାଯାଇପାରେ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା   ଓ ଅଧିକ ସଂକ୍ରମଣ ଆଶଙ୍କା ଦେଖାଯାଇପାରେ । ଗର୍ଭାବସ୍ଥାରେ ଏହା ଶିଶୁର ହାନୀ କରାଏ । ବେଣ୍ଡାମସ୍ଟିନ, ଆଲକିଲେଟିଙ୍ଗ ଏଜେଣ୍ଟ   ଶ୍ରେଣୀର ଏକ ଔଷଧ । ଏହା ଡିଏନଏ   ଓ ଆରଏନଏ   କାର୍ଯ୍ୟଧାରାକୁ ଅବରୋଧ କରି କାର୍ଯ୍ୟକ୍ଷମ ହୁଏ । ସନ ୨୦୦୮ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ବେଣ୍ଡାମସ୍ଟିନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହାର ୧୦୦ମି:ଗ୍ରା: ଭାଏଲର ମୂଲ୍ୟ ପ୍ରାୟ ୨୭୫.୮୧ ପାଉଣ୍ଡ । ଏହା ପ୍ରଥମେ ନାଇଟ୍ରୋଜେନ ମସ୍ଟାର୍ଡରୁ   ପ୍ରସ୍ତୁତ ହେଉଥିଲା ।
କ୍ଲୋପିଡୋଗ୍ରେଲ  (ଇଂରାଜୀ ଭାଷାରେ , ବିକ୍ରୟ ନାମ ପ୍ଲାଭିକ୍ସ/ ) ଏକ ଔଷଧ ଯାହା ଉଚ୍ଚ ହୃଦ୍‌ରୋଗ   ଓ ସ୍ଟ୍ରୋକ   ହେବା ସଙ୍କଟ କମ କରେ  । ହୃଦ୍‌ଘାତ ରୋଗରେ ଓ କରୋନାରି ଧମନୀ ସ୍ଟେଣ୍ଟ   ଦିଆଯାଇଥିବା ରୋଗୀଙ୍କୁ ଆସ୍ପିରିନ   ଔଷଧ ସ‌ହିତ କ୍ଲୋପିଡୋଗ୍ରେଲ   ଦିଆଯାଏ । ଏହା ପାଟିରେ ଦିଆଯାଏ । କ୍ଲୋପିଡୋଗ୍ରେଲର ପ୍ରଭାବ ୨ଘଣ୍ଟା ମଧ୍ୟରେ ଆରମ୍ଭ ହୋଇ ୫ ଦିନ ପର୍ଯ୍ୟନ୍ତ ରହେ । କ୍ଲୋପିଡୋଗ୍ରେଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଅଇ, ସ‌ହଜରେ ଆଘାତ ପରେ ଚମ ତଳେ ରକ୍ତ ଜମିଯିବା ଓ ଛାତି ଜ୍ୱାଳା ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ   ଓ ଥ୍ରମ୍ବୋଟିକ ଥ୍ରମ୍ବୋସାଇଟୋପେନିକ ପରପ୍ୟୁରା   ହୋଇପାରେ । ଗର୍ଭାବସ୍ଥାରେ କିଛି ଅସୁବିଧା ଦେଖାଯାଇନଥିଲେ ମଧ୍ୟ ଏହା ଉପରେ ଅଧିକ ଅନୁଶୀଳନ ହୋଇପାରିନାହିଁ । ଆଣ୍ଟିପ୍ଲାଟେଲେଟ ଔଷଧମାନଙ୍କ   ମଧ୍ୟରୁ ଥିଏନୋପିରୁଡିନ   ଶ୍ରେଶୀରେ କ୍ଲୋପିଡୋଗ୍ରେଲକୁ ରଖାଯାଏ । ପ୍ଲାଟେଲେଟରେ ଥିବା ଏକ ରିସେପ୍ଟର [[ପି୨ୱାଇ୧୨]]  ( 2 12) ଉପରେ କ୍ଲୋପିଡୋଗ୍ରେଲ ପ୍ରଭାବ ବିସ୍ତାର କରି ତାହାକୁ ଅପରିବର୍ତ୍ତନୀୟ ଅଚଳ କରିଦିଏ  । କ୍ଲୋପିଡୋଗ୍ରେଲ ବିଷୟ ପ୍ରଥମେ ସନ ୧୯୮୨ରେ ଲିଖିତ ହୋଇଥିଲା ଓ ସନ ୧୯୯୮ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୦.୭୭ରୁ ୩୧.୫୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ଖର୍ଚ୍ଚ ହୁଏ ।
ଅମରକଣ୍ଟକ, ଭାରତୀୟ ରାଜ୍ୟ ମଧ୍ୟପ୍ରଦେଶର ଏକ ତୀର୍ଥ ସ୍ଥଳ ଓ ନଗର ପଞ୍ଚାଯତ । ବିନ୍ଧ୍ୟ ପର୍ବତମାଳା ଓ ସାତପୁରା ରେଞ୍ଜର ମିଳନ ସ୍ଥଳରେ ଅବସ୍ଥିତ ଏହି ସ୍ଥାନଟି ପ୍ରକୃତିକ ସମ୍ପଦ ତଥା ସୁନ୍ଦରତାରେ ଭର୍ତ୍ତି ହେଇଥାଏ । ଏହା ଏକ ଶୈଳନିବାସ ଓ ଏଠାରୁ ନର୍ମଦା ନଦୀ , ସୋନା ନଦୀ ଓ ଜିହିଲା ନଦୀର ଉପତ୍ତି ହୋଇଛି । ୧୫ ଶ ଶତାବ୍ଦୀର ଜନପ୍ରିଯ ସନ୍ଥ କବୀର ଏହି ସ୍ଥଳରେ କବୀର ଚବୁତରା ନିର୍ମାଣ କରି ତପସ୍ୟା କରିଥିଲେ । ବ୍ୟୁପତ୍ତି ଦୁଇଟି ସଂସ୍କୃତ ନାମ  ( ଅମର ) ଓ  ( ବାଧକ )କୁ ନେଇ ଏହି ନାମକରଣ ହେଇଛି  । କବି କାଳିଦାସଙ୍କ ଲେଖାରେ ଏହାର ଉଲ୍ଲେଖ ରହିଛି । ଅବସ୍ଥିତି ଅମରକଣ୍ଟକର ଭୌଗୋଳିକ ଅବସ୍ଥିତି 22.67  81.75  . ଏହାର ଉଚ୍ଛତା ୩୪୩୮ ଫୁଟ । ଏଠାକୁ ପହଞ୍ଚିବାକୁ ରେବା , ଶାହଦଲ , ଅନୁପୁର ଜବଲପୁର , କଟନୀ ଓ ପେଣ୍ଡରାଠାରୁ ରାସ୍ତା ରହିଥିବା ବେଳେ ଏହାର ନିକଟତମ ରେଳ ଷ୍ଟେସନ ପେଣ୍ଡରା ରୋଡ ଏଠାରୁ ୪୩ କିଲୋମିଟର । ଜବଲପୁର ବିମାନ ବନ୍ଦର ଏହାର ନିକଟତମ ଏୟାର ପୋର୍ଟ । ଜବଲପୁରରୁ ଦିଲ୍ଲୀକୁ ଦୈନିକ ଫ୍ଲାଇଟ ରହିଛି । ଜନସଂଖ୍ୟା ୨୦୧୧ ଜନଗଣନା ଅନୁସାରେ ଅମରକଣ୍ଟକର ଜନସଂଖ୍ୟା ୭,୪୧୬ ଥିଲା । ଏଥିରୁ ପୁରୁଷ ସଂଖ୍ୟା ୪,୫୧୩ ଓ ମହିଳା ସଂଖ୍ୟା ୩,୯୦୨ । ସାକ୍ଷ୍ୟରତା ହାର ୮୦.୨୦ % ଥିଲା , ଯାହା ଜାତୀୟ ହାରଠାରୁ ଅଧିକ ଥିଲା । ମହିଳା ସାକ୍ଷ୍ୟରତା ହାର ମାତ୍ର ୭୧.୦୨ % ଥିଲା ବେଳେ ପୁରୁଷ ସାକ୍ଷ୍ୟରତା ହାର ୮୮.୦୬ ରହିଥିଲା । ୬ ବର୍ଷରୁ କମ ସଂଖ୍ୟା ୧୦.୯୪ % ରହିଥିଲା । ବଣ ଜଙ୍ଗଲ ଓ ପଶୁ ପକ୍ଷୀ ଅମରକଣ୍ଟକ ସହରକୁ ଘେରି ରହିଥିବା ଅରଣ୍ୟରେ ବିଭନ୍ନ ଜାତୀୟ ଔଷଧୀୟ ବୃକ୍ଷ୍ୟ ରହିଥାଏ । ଏଠାରୁ ୪୦ କିଲୋମିଟର ଦୂରରେ ଅଚଙ୍କମାର ଅଭୟାରଣ୍ୟ ରହିଛି । ଏହି ଅଭୟାରଣ୍ୟ ଛତିଶଗଡ଼ ରାଜ୍ୟରେ ଅଛି ଓ ଏଠାରୁ ବିଳାସପୁର ରାସ୍ତାରେ ରହିଛି । ଅମରକଣ୍ଟକର ଜଙ୍ଗଲ କାହ୍ନା ଜାତୀୟ ପାର୍କର ଜଙ୍ଗଲ ସହ ସାମଞ୍ଜସ୍ଯ ରହିଛି । ଏହି ଜଙ୍ଗଲରେ ଭାରତର ବିଖ୍ୟାତ ବେଙ୍ଗଲ ଟାଇଗର ମଧ୍ୟ ରହନ୍ତି । ଏଠାରେ ଅରଣ୍ୟ ରେଶାଲ ଜଙ୍ଗଲ ଥିଲା । ତାହାକୁ କାଟି ବିଶ୍ୱ ବେଙ୍କ ସହାୟତାରେ ପାଇନ ଗଛର ଅରଣ୍ୟ ସୃଷ୍ଟି କରିବାକୁ ଉଦ୍ୟମ ହେଇଥିଲା । ତେବେ ଏହାକୁ ପରିତ୍ୟାଗ କରା ଯାଇଥିଲା । କାଳଚୁରୀ ମନ୍ଦିର ଶିକ୍ଷାନୁଷ୍ଠାନ ଏଠାରେ ଇନ୍ଦିରା ଗାନ୍ଧୀ ଜାତୀୟ ଟ୍ରାଇବାଳ ବିଶ୍ୱବିଦ୍ୟାଳୟ ଆଇନ ଅନୁସାରେ ଏଠାରେ ଏକ କେନ୍ଦ୍ରୀୟ ବିଶ୍ୱବିଦ୍ୟାଳୟ ସ୍ଥାପିତ ହେଇଛି । ସେଠାରେ ସ୍ଥାନୀୟ ଆଦିବାସୀ ଛାତ୍ରମାନଙ୍କୁ ଶିକ୍ଷା ପ୍ରଦାନ କରା ଯାଉଛି ।
ଭୁବନେଶ୍ୱର ବେହେରା  (୧ ଜାନୁଆରୀ ୧୯୧୬ - ୧୬ ଅପେଲ ୨୦୦୧) ଜଣେ ଓଡ଼ିଆ ପ୍ରାବନ୍ଧିକ, ଅଧ୍ୟାପକ ଓ ବିଜ୍ଞାନ ଲେଖକ ଥିଲେ  । ପ୍ରାରମ୍ଭିକ ଜୀବନ ବେହେରା ତାତ୍କାଳିକ କଳାହାଣ୍ଡି ରାଜ୍ୟର କାଶିବାହାଲ ଗାଆଁରେ ୦୧ ଜାନୁଆରୀ ୧୯୧୬ରେ ଜନ୍ମିତ । ତାଙ୍କର ପ୍ରାରମ୍ଭିକ ପାଠପଢ଼ା ଭବାନୀପାଟଣାରେ ହୋଇଥିଲା । ଉଚ୍ଚଶିକ୍ଷା ସେଠାରୁ ୧୯୩୫ ମସିହାରେ ଦଶମ ପାସ କଲା ପରେ ସେ ୧୯୩୯ ମସିହାରେ ରେଭେନ୍ସା କଲେଜରୁ ପଦାର୍ଥ ବିଜ୍ଞାନରେ ବିଏସସି  (ଅନର୍ସ) ପାସକରିଥିଲେ  । ସେ ପାଟଣାର ବିହାର କଲେଜ ଅଫ ଇଞ୍ଜିନିୟରିଂରୁ ୧୯୪୩ ମସିହାରେ ସିଭିଲ ଇଞ୍ଜିନିୟରିଂ ବିଭାଗରେ ବିଏସସି  (ଇଞ୍ଜିନିୟରିଂ) ପାସକରିଥିଲେ  । ଚାକିରି ଓଡ଼ିଶା ସରକାରଙ୍କ ଏକ ଆପ୍ରେଣ୍ଟିସ କରିବା ପରେ ସେ ସେ ମହୀଶୂର ରାଜ୍ୟର କାର୍ଯ୍ୟ ଓ ଜଳସେଚନ ବିଭାଗ ଅଧୀନରେ ଜଗ ଜଳବିଦ୍ୟୁତ କେନ୍ଦ୍ରରେ ସହଯନ୍ତ୍ରୀ ଭାବେ ଯୋଗଦେଇଥିଲେ । ଏହି ସମୂରେ କଳାହାଣ୍ଡି ରାଜଦରବାର ଅଧୀନରେ ୧୯୪୫ ମସିହା ଯାଏ ବିଶେଷ ଭାବେ ଜଳସେଚନ କାର୍ଯ୍ୟ ତଦାରଖ ମଧ୍ୟ କରୁଥିଲେ । ସେ ଭାରତ ସରକାରଙ୍କଦ୍ୱାରା ଯୁଦ୍ଧ ପରର ପୁନର୍ନିମାଣ ଅଧ୍ୟୟନ ନିଯୁକ୍ତ ହୋଇ ପରେ ଆମେରିକାର ଆଇଓଆ ବିଶ୍ୱବିଦ୍ୟାଳୟରୁ ୧୯୪୭ ମସିହାରେ ପିଏଚଡି ଲାଭ କରିଥିଲେ । ତାହାପରେ ସେ କଳାହାଣ୍ଡି ରାଜ୍ୟର ଇରିଗେସନ ଅଫିସର ଭାବେ ଯୋଗଦେଇଥିଲେ । ପରେ କଳାହାଣ୍ଡି ଓଡ଼ିଶା ସହ ୧୯୪୮ରେ ମିଶିଥିଲା । ହିରାକୁଦ ନଦୀବନ୍ଧ ନିର୍ମାଣରେ ସେ ୧୯୫୬ରେ କନିଷ୍ଠଯନ୍ତ୍ରୀ ଭାବେ ଯୋଗଦେଇ ପରେ ନିର୍ବାହୀ ଯନ୍ତ୍ରୀ ଭାବେ ଯୋଗଦେଇଥିଲେ । ୧୯୫୮ରେ ସେ ୟୁନିଭର୍ସିଟି କଲେଜ ଅଫ ବୁର୍ଲାରେ ସିଭିଲ ଇଞ୍ଜିନିୟରିଂ ବିଭାଗର ପ୍ରଫେସର ଭାବେ ଯୋଗଦେଇଥିଲେ । ପରେ ୧୯୬୧ ମସିହାରେ ସେ ସେହି କଲେଜର ଅଧ୍ୟକ୍ଷ ହୋଇଥିଲେ । ୧୯୬୨ ଫେବୃଆରୀ ମାସରେ ସେ ରିଜିଓନାଲ ଇଞ୍ଜିନିୟରିଂ କଲେଜରେ ଯୋଗଦେଇ ୧୯୭୧ରେ ସେହି କଲେଜର ପ୍ରଥମ ଅଧ୍ୟକ୍ଷ ହୋଇଥିଲେ । ୧୯୭୧ରେ ସେ ସମ୍ବଲପୁର ବିଶ୍ୱବିଦ୍ୟାଳୟର ପ୍ରଥମ କୁଳାଧିପତି ହୋଇ ୧୯୭୬ ମସିହା ଯାଏ ସେଠାରେ କାର୍ଯ୍ୟକରିଥିଲେ । ୧୯୭୭ରେ ଭାରତ ସରକାର ତାଙ୍କୁ ପଶ୍ଚିମ ଆଫ୍ରିକାର ଡେମୋକ୍ରାଟିକ ରିପବ୍ଲିକ ଅଫ ଲାଇବେରିଆକୁ ଜଣେ ବୈଷୟିକ ଶିକ୍ଷା ଉପାଦେଷ୍ଟା ଭାବେ ପଠେଇଥିଲେ । ପରେ ସେ ଓଡ଼ିଶା ରାଜ୍ୟ ଯୋଜନା ବୋର୍ଡ଼ର ସଭ୍ୟ ଭାବେ ଯୋଗ ଦେଇଥିଲେ । ସେ କେନ୍ଦ୍ର ପବ୍ଲିକ ସର୍ଭିସ କମିଶନର ସଭ୍ୟ ଭାବେ ଯୋଗଦେଇ ୧୯୮୧ ମସିହା ଯାଏ ସେଠାରେ କାମକରିଥିଲେ । ରଚନାବଳୀ ସେ ମୋଟ ୭ଟି ବହି ଓ ଅନେକ ଗବେଷଣା ନିବନ୍ଧ ଲେଖିଥିଲେ ।
ଏକାନଂଶା  ସଂସ୍କୃତ:      ;   ଜଣେ ହିନ୍ଦୁ ଦେବୀ । ବିଷ୍ଣୁଙ୍କର ଓ ଯୋଗମାୟାଙ୍କର ଅସତ୍ୟ ଶକ୍ତି ସହକାରେ ତାଙ୍କୁ ଚିହ୍ନଟ କରାଯାଏ । ଏହି ଦେବୀ ବିଷ୍ଣୁଙ୍କୁ ପୂଜା କରୁଥିବା ବିଶ୍ୱାସ କରାଯାଏ । କୃଷ୍ଣ, ବଳରାମ ଓ ଏକାନଂଶା ମଥୁରାରେ ଶତାବ୍ଦୀ ଆରମ୍ଭରେ ଥିବା ଜଣାଯାଏ । ଆଉ ମଧ୍ୟ ବସୁଦେବ ଓ ରୋହିଣୀଙ୍କ କନ୍ୟା ସୁଭଦ୍ରା ରୂପରେ ଏକାନଂଶା ଅବତାର ହୋଇଥିଲେ । ଶବ୍ଦ ବ୍ୟୁତ୍ପତ୍ତି ସଂସ୍କୃତରେ ଏକାନଂଶା ଶବ୍ଦର ଅର୍ଥ  ଏକକ ଅଂଶହୀନ  ଓ ଏହା ଅମାବାସ୍ୟାର ଏକ ନାମ । ଏହାର ଅନ୍ୟ ଏକ ତାତ୍ପର୍ଯ୍ୟ ହେଉଛି ସେ ବିଷ୍ଣୁଙ୍କର ଏକ ଅଂଶ ହୋଇଥିବାରୁ ତାଙ୍କୁ ଏକାନଂଶ ନାମ ଦିଆଯାଇଛି । ସାହିତ୍ୟ ହରିବଂଶ ଆଧୁନିକ ସ୍କଲାର ଏସ ସି ମୁଖାର୍ଜୀଙ୍କର ମତରେ ହରିବଂଶ ପୁରାଣରେ ଏକାନଂଶ ଥିଲେ ବିଷ୍ଣୁଙ୍କର ଏକ ଶକ୍ତି ଥିଲେ ଯାହାଙ୍କୁ ଦେବୀ ଏକାଦଶୀ କୁହାଯାଉଥିଲା । ସେ ନନ୍ଦଙ୍କର କନ୍ୟା ଭାବରେ ଶିଶୁ କୃଷ୍ଣଙ୍କୁ କଂସ ଦାଉରୁ ସୁରକ୍ଷା ଦେବା ପାଇଁ ଅବତାର ହୋଇଥିଲେ । ହରିବଂଶରେ ସେ ବିଷ୍ଣୁଙ୍କର ଭଗିନୀ ଥିଲେ ଯାହା ଯୋଗୁ ତାଙ୍କୁ ବିମଳା ଦେବୀ ଓ ଯୋଗମାୟା ବର୍ଣ୍ଣନା ଦିଆଯାଏ । ବିଷ୍ଣୁଧର୍ମୋତ୍ତର ପୁରାଣ ବିଷ୍ଣୁଧର୍ମୋତ୍ତର ପୁରାଣରେ ଗାନ୍ଧାରୀ ଭାବରେ ଏକାନଂଶଙ୍କୁ ବର୍ଣ୍ଣନା କରାଯାଇଛି । ଏହି ଗାନ୍ଧାରୀ କ୍ରମଶଃ ଧୃତି, କୀର୍ତ୍ତି, ପୁଷ୍ଟି, ଶ୍ରଦ୍ଧା, ସରସ୍ୱତୀ, ଗାୟତ୍ରୀ ଓ କାଳରାତ୍ରୀଙ୍କର ପ୍ରତିନିଧି ଥିଲେ । ବ୍ରହ୍ମବୈବର୍ତ୍ତ ପୁରାଣ ବ୍ରହ୍ମବୈବର୍ତ୍ତ ପୁରାଣ ଅନୁସାରେ ନନ୍ଦ ଓ ଯଶୋଦାଙ୍କର କନ୍ୟା ଥିଲେ ଏକାନଂଶ ଯାହାଙ୍କୁ ବାସୁଦେବ ନେଇଯାଇଥିଲେ । କଂସ ତାଙ୍କୁ ମାରିବାକୁ ଉପକ୍ରମ କଲାବେଳେ ସେ ଦେବୀ ଯୋଗମାୟା ରୂପରେ ପରିବର୍ତ୍ତିତ ହୋଇଥିଲେ । ଅନ୍ୟ କେତେକ ତଥ୍ୟ ଅନୁସାରେ ଛୋଟ ଝିଅବେଳେ ତାଙ୍କୁ ବିନ୍ଧ୍ୟ ପର୍ବତକୁ ନିଆହୋଇଥିଲା । କିନ୍ତୁ ଏହି ପୁରାଣ ଅନୁସାରେ ସେ ବସୁଦେବ ଓ ଦେବକୀଙ୍କ ପାଖରେ ରହୁଥିଲେ । ପରବର୍ତ୍ତୀ ସମୟରେ କୃଷ୍ଣ ଓ ରୁକ୍ମଣୀଙ୍କ ବିବାହ ସମୟରେ ସୁରକ୍ଷା ଓ ସାହାଯ୍ୟ ନିମନ୍ତେ ତାଙ୍କୁ ଦୁର୍ବାସାଙ୍କ ସହିତ ପଠାଯାଇଥିଲା ।
ଓମାଇକ୍ରୋନ ପ୍ରକାରଣ ସାର୍ସ-ସିଓଭି-୨ର ଏକ ପ୍ରକାରଣ ଓ ଏହା କୋଭିଡ-୧୯ ରୋଗର କାରଣ । ଏହି ପ୍ରକାରଣ ପ୍ରଥମେ ୨୦୨୧ ନଭେମ୍ବର ୨୪ରେ ଦକ୍ଷିଣ ଆଫ୍ରିକାରୁ ବିଶ୍ୱ ସ୍ୱାସ୍ଥ୍ୟ ସଂଗଠନକୁ  (ଡବ୍ଲୁଏଚଓ) ଜଣାଯାଇଥିଲା  । ୨୦୨୧ ନଭେମ୍ବର ୨୬ରେ ଡବ୍ଲ୍ୟୁଏଚଓ ଏହାକୁ ଚିନ୍ତାର ଏକ କାରଣ ବୋଲି ଭାବରେ ନାମିତ କରିଥିଲା ଏବଂ ଗ୍ରୀକ ବର୍ଣ୍ଣମାଳାର ପଞ୍ଚଦଶ ଅକ୍ଷର ଓମାଇକ୍ରୋନ ନାମରେ ଏହାକୁ ନାମିତ କରିଥିଲା । ଏହି ପ୍ରକାରଣରେ ଅସାଧାରଣ ଭାବରେ ବହୁ ସଂଖ୍ୟକ ମ୍ୟୁଟେସନ ରହିଛି । ସେଥି ମଧ୍ୟରୁ ଅନେକ ନୂଆ  (ଅଟାପୋମୋର୍ଫି ନାମରେ ମଧ୍ୟ ଜଣାଶୁଣା) ଏବଂ ଯାହା ସେଥିରୁ ଅନେକ ଭୂତାଣୁର ଆବିଷ୍କାର ସମୟରେ ଅଧିକାଂଶ ଟିକା ଲକ୍ଷ୍ୟ ପାଇଁ ବ୍ୟବହୃତ ସ୍ପାଇକ ପ୍ରୋଟିନକୁ ପ୍ରଭାବିତ କରନ୍ତି  । ଏହି ସ୍ତରର ଭିନ୍ନତା ଟ୍ରାନ୍ସମିସିବିଲିଟି, ରୋଗ ପ୍ରତିରୋଧକୁ ଫାଙ୍କିବା ଏବଂ ଟିକାର ପ୍ରତିରୋଧକ ଶକ୍ତି ବାବଦରେ ଚିନ୍ତା ସୃଷ୍ଟିକରିଛି । ଏଣୁ ଏହି ପ୍ରକାରଣକୁ ତୁରନ୍ତ  "ଚିନ୍ତାର କାରଣ"  ଭାବରେ ନାମିତ କରାଯାଇଥିଲା ଏବଂ ଏହାର ଆନ୍ତର୍ଜାତୀୟ ବିସ୍ତାରକୁ ସୀମିତ କିମ୍ବା ମନ୍ଥର କରିବା ପାଇଁ ଅନେକ ଦେଶ ଭିତରେ ଯାତାୟତ ପ୍ରତିବନ୍ଧକ ଲଗାଯାଇଥିଲା ।
ପ୍ମଧୁସୂଦନ କାନୁନଗୋ  ୧ ଏପ୍ରିଲ ୧୯୨୭ ୨୭ ଜୁନ ୨୦୧୧  ଜଣେ ଭାରତୀୟ ବୃଦ୍ଧାବସ୍ଥା ଅଧ୍ୟୟନ ସ୍ନାୟୁ ବିଜ୍ଞାନ ବୈଜ୍ଞାନିକ ଏବଂ ଆଣବିକ ଜୀବବିଜ୍ଞାନ ଓ ଜୈବରସାୟନ ଶିକ୍ଷକ ଅଧ୍ୟାପକ ଥିଲେ । ବୟସ ବୃଦ୍ଧି ସହ ଜିନର ପରିବର୍ତ୍ତନ ତାଙ୍କ ଗବେଷଣାର ବିଷୟ ଥିଲା । ଏଥି ପାଇଁ ୨୦୦୫ରେ ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ । ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ସେ ପ୍ରଫେସର ଏମିରଟସ ଥିଲେ । ନାଗାଲାଣ୍ଡ ବିଶ୍ୱବିଦ୍ୟାଳୟରେ ସେ ମୃତ୍ୟୁ ପର୍ଯ୍ୟନ୍ତ କୁଳାଧିପତି  ଚାନ୍‌ସେଲର  ଭାବେ ରାହିଥିଲେ । ଶିକ୍ଷାଗତ ଯୋଗ୍ୟତା ୧୯୪୯ରେ ଉତ୍କଳ ବିଶ୍ୱବିଦ୍ୟାଳୟରୁ ସେ ବିଜ୍ଞାନରେ ସ୍ନାତକ ଓ ୧୯୫୧ରେ ଲକ୍ଷ୍ନୌ ବିଶ୍ୱବିଦ୍ୟାଳୟରୁ ସେ ପ୍ରାଣୀବିଜ୍ଞାନରେ ସ୍ନାତକୋତ୍ତର ହାସଲ କରିଥିଲେ । ସେଠାରେ କିଛି ଦିନ ଗବେଷଣା ପରେ ରେଭେନ୍ସା କଲେଜରେ ସେ ପ୍ରାଣୀବିଜ୍ଞାନର ଅଧ୍ୟାପକ ରହିଥିଲେ । ପରେ ୧୯୫୯ରେ ସେ ଇଲିନୋଇ ବିଶ୍ୱବିବ୍ୟାଳୟରେ ପ୍ରସିଦ୍ଧ ବୈଜ୍ଞାନିକ କ୍ଲିଫ୍ଫୋର୍ଡ ଲଡ୍ଡ ପ୍ରୋସେର ଅଧୀନରେ ଡକ୍ଟରେଟ କରିଥିଲେ । ବ୍ୟକ୍ତିଗତ ଜୀବନ ପ୍ରାଣୀବିଜ୍ଞାନରେ ରେଭେନ୍ସା କଲେଜରୁ ସେ ତାଙ୍କ ଅଧ୍ୟାପକ କାମ ଆରମ୍ଭ କରିଥିଲେ । ଫ୍ରେବୃଆରୀ ୧୯୬୧ରେ ସେ ଉତ୍କଳ ବିଶ୍ୱବିଦ୍ୟାଳୟରେ ରିଡର ଭାବରେ ଯୋଗ ଦେଇଥିଲେ ଓ ୧ ବର୍ଷ ପାଇଁ ଅଧ୍ୟାପକ ଥିଲେ । ସେ ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ପ୍ରାଣୀବିଜ୍ଞାନ ବିଭାଗରେ ରିଡର  (୧୯୬୨-୧୯୬୯) ଭାବରେ ଯୋଗ ଦେଇଥିଲେ  । ପରେ ପରେ ସେ ସେଇଠାରେ ଅଧ୍ୟାପକ (୧୯୭୦-୧୯୮୭), ଭାବରେ  (୧୯୭୪-୧୯୭୬),ପରିଚାଳକ ଓ ଡିନ୍ (୧୯୮୬) ଭାବରେ ଯୋଗ ଦେଇଥିଲେ  । ୧୯୯୩ରୁ ୨୦୧୧ ପର୍ଯ୍ୟନ୍ତ ସେ ପ୍ରଫେସର ଏମିରଟସ ଥିଲେ । ୪୦ ବର୍ଷ ପର୍ଯ୍ୟନ୍ତ ସେ ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ଜଣେ ପ୍ରସିଦ୍ଧ ଓ ଜଣାଶୁଣା ଅଧ୍ୟାପକ ଥିଲେ ।
ମନ ମୋର କାଗଜ ଗୁଡ଼ି ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶିବିର କୁମାର ପରିଡ଼ା ଓ ବିବେକାନନ୍ଦ ବାରିକ । ଦିବ୍ୟସିଂହ ରାୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଓ ମାନସ ପଡ଼ିହାରୀ ଏହାର ସଂଳାପ ରଚନା କରିଥିଲେ । ନିର୍ଦ୍ଦେଶକ ଦେବଜ୍ୟୋତି ପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଦେବାଶିଷ ମଲ୍ଲିକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାକେଶ ଦେଓ ଓ ଭୂମିକା ଦାଶ । ପ୍ରୀତିରାଜ ଶତପଥୀ, ଚୌଧୁରୀ ଜୟପ୍ରକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ମାର୍ଚ୍ଚ ୪ ତାରିଖରେ ମୁକ୍ତିଲାଭ କରିଥିଲା । ଅଭିନୟ ରାକେଶ ଦେଓ ଭୂମିକା ଦାଶ ପ୍ରୀତିରାଜ ଶତପଥୀ ଚୌଧୁରୀ ଜୟପ୍ରକାଶ ଦାସ ଦେବୀ ବାରିକ ସୀମା ଲିପୁନ ସଞ୍ଜୟ ଜ୍ଞାନ ଭକ୍ତ ସୁହାନା ମମତା ଦାସ ଦିବ୍ୟାଂଶ ସୁର ରାଉତରାୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦେବାଶିଷ ମଲ୍ଲିକ  ଜାପାନୀ  । ବସନ୍ତରାଜ ସାମଲ, ତପୁ ନାୟକ ଓ ସୁବ୍ରତ ସ୍ୱାଇଁ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ, କୁମାର ବାପି, ଋତୁରାଜ ମହାନ୍ତି, ଅନନ୍ୟା ଶ୍ରୀତମ ନନ୍ଦ, ଜ୍ୟୋତିର୍ମୟୀ ନାୟକ, ହ୍ୟୁମାନ ସାଗର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଉପେନ୍ଦ୍ର ଦୀକ୍ଷିତ  (୧ ସେପ୍ଟେମ୍ବର ୧୯୨୨ - ୩ ଅପ୍ରେଲ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୧, ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉପେନ୍ଦ୍ର ଦୀକ୍ଷିତ ୧୯୨୨ ମସିହାର ସେପ୍ଟେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ଦୀକ୍ଷିତ ଓ ପତ୍ନୀଙ୍କ ନାମ କସ୍ତୁରୀ ଦୀକ୍ଷିତ । ରାଜନୈତିକ ଜୀବନ ଉପେନ୍ଦ୍ର ଦୀକ୍ଷିତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୮୦ରୁ ୧୯୮୫ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ ମୃତ୍ୟୁ ଉପେନ୍ଦ୍ର ଦୀକ୍ଷିତ ୧୯୮୭ ମସିହାର ମାର୍ଚ୍ଚ ୪ ତାରିଖରେ ୬୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ସୋଡିଅମ ଅକ୍ସିବେଟ, ଅନ୍ୟ ନାମ ୱାଇ- ହାଇଡ୍ରୋକ୍ସିବୁଟିରିକ ଏସିଡ   ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ହଠାତ୍ ମାଂସପେଶୀର ଦୁର୍ବଳତା ଏବଂ ନାର୍କୋଲପ୍ସିରେ ଦେଖାଯାଉଥିବା ଅତ୍ୟଧିକ ନିଦ୍ରାର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହା ନିଶ୍ଚେରକ, ମଦ୍ୟପାନ ପ୍ରତ୍ୟାହାର ଏବଂ ଓପିଓଏଡ ପ୍ରତ୍ୟାହାର ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ପାଟିରେ କିମ୍ବା ଶିରାରେ ଇଞ୍ଜେକ୍ସନଦ୍ୱାରା ଦିଆଯାଏ । ଏହି ଔଷଧର ପ୍ରଭାବ ୩୦ ମିନିଟ୍ ମଧ୍ୟରେ ଆରମ୍ଭ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡ ବୁଲାଇବା, ନିଦ୍ରାଳୁ ଭାବ ଏବଂ କମ୍ପନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଣ‌ଯଥେଷ୍ଟ ଶ୍ୱାସକ୍ରିୟା, ଅପବ୍ୟବହାର, ବାତ ଏବଂ କୋମା ହୋଇପାରେ । ଏହାକୁ ମଦ୍ୟପାନ ସହିତ ବ୍ୟବହାର କରିବା ଉଚିତ୍ ନୁହେଁ । ଗର୍ଭଧାରଣ କିମ୍ବା ସ୍ତନ୍ୟପାନ କରାଇବା ସମୟରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଗାବା   ରିସେପ୍ଟର ମାଧ୍ୟମରେ କାମ କରେ । ସୋଡିଅମ ଅକ୍ସିବେ ୨୦୦୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୫ମସିହାରେ ୟୁରୋପରେ ଚିକିତ୍ସା ପାଇଁ ଅନୁମୋଦିତ ହୋଇଥିଲା । ଏହା ୧୯୬୦ ଦଶକରୁ ଅନେକ ଅବସ୍ଥା ପାଇଁ ବ୍ୟବହୃତ ହୋଇଆସୁଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ୯୦ମିଗ୍ରାର ମୂଲ୍ୟ ପ୍ରାୟ ୩୬୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫,୮୦୦ ଡଲାର ଅଟେ । ଏହା ଅନ୍ୟମାନଙ୍କ ମଧ୍ୟରେ ବ୍ରାଣ୍ଡ ନାମରେ ବିକ୍ରି ହୁଏ  କାନାଡା ଏବଂ ଯୁକ୍ତରାଷ୍ଟ୍ରରେ ଏହାକୁ ସିଡ୍ୟୁଲ୍ ତୃତୀୟ ଶ୍ରେଣୀଭୁକ୍ତ କରାଯାଇଥିବାବେଳେ ୟୁରୋପରେ ଏହା ଏକ ସିଡ୍ୟୁଲ୍ ଚତୁର୍ଥ ନିୟନ୍ତ୍ରିତ ପଦାର୍ଥ ଅଟେ  ଏହା ମଧ୍ୟ ରେଭ୍ସରେ ମନୋରଞ୍ଜନକାରୀ ଭାବରେ ବ୍ୟବହୃତ ହୋଇଛି
ଅଣ-ମଦ୍ୟପାୟୀ ଚର୍ବିଳ ଯକୃତ ରୋଗରେ  (ଇଂରାଜୀ ଭାଷାରେ ) ସାଧାରଣତଃ ମଦ୍ୟପାନ ଭଳି କୌଣସି ସ୍ପଷ୍ଟ କାରଣ ନ ଥାଇ ଯକୃତରେ ଚର୍ବି ବା ଫ୍ୟାଟ ଜମିଯାଏ  । ଏହି ରୋଗ ଦୁଇ ପ୍ରକାର ଅଛି; ଅଣ-ମଦ୍ୟପାୟୀ ଚର୍ବିଳ ଯକୃତ   ଏବଂ ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ   ସହିତ ଯକୃତ ପ୍ରଦାହ ଅନ୍ତର୍ଭୁକ୍ତ ଥାଏ  ପ୍ରଥମ ରୋଗ ଅପେକ୍ଷାକୃତ କମ୍ ବିପଜ୍ଜନକ ଏବଂ ସାଧାରଣତଃ ଦ୍ୱିତୀୟ ପ୍ରକାରକୁ ଗତି କରେନି କିମ୍ବା ଯକୃତ ସିରୋସିସ୍‌କୁ ଅଗ୍ରଗତି କରେ ନାହିଁ  ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ରୋଗ ସିରୋସିସ୍, ଯକୃତ କର୍କଟ କିମ୍ବା ଯକୃତ ବିଫଳତାର କାରଣ ହୋଇପାରେ  ଉଭୟ ପ୍ରକାର ରୋଗ ହୃଦରକ୍ତନାଳୀ ରୋଗ ସହିତ ଜଡ଼ିତ ଥାଏ  ମେଦବ‌ହୁଳତା ଏବଂ ମଧୁମେହ ଟାଇପ ୨ ଏହି ରୋଗର ସବୁଠାରୁ ଶକ୍ତିଶାଳୀ ବିପଦ କାରକ  ଅନ୍ୟାନ୍ୟ ସଙ୍କଟ କାରଖ ମଧ୍ୟରେ ଅଧିକ ଔଜନ, ଡିସଲିପିଡେମିଆ, ଉଚ୍ଚ ରକ୍ତଚାପ, ଅଧିକ ରକ୍ତ ଶର୍କରା ଏବଂ ଉଦର ମୋଟାପଣ ହୋଇପାରେ; ଲକ୍ଷଣଗୁଡିକର ଏକ ଗୋଷ୍ଠୀ ମେଟାବୋଲିକ ସିଣ୍ଡ୍ରୋମ ଭାବରେ ଜଣାଶୁଣା  ଚର୍ବିଳ ଯକୃତ ରୋଗର ଅନ୍ୟାନ୍ୟ ସମ୍ଭାବ୍ୟ କାରଣକୁ ବାଦ ଦେବା ପରେ ଡାକ୍ତରୀ ଇମେଜିଙ୍ଗ କିମ୍ବା ଯକୃତର ନମୁନା ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଇପାରେ। ଅଣ-ମଦ୍ୟପାୟୀ ଚର୍ବିଳ ଯକୃତ ରୋଗର ଚିକିତ୍ସାରେ ଖାଦ୍ୟର ପରିବର୍ତ୍ତନ ଏବଂ ବ୍ୟାୟାମଦ୍ୱାରା ଧୀରେ ଧୀରେ ଓଜନ ହ୍ରାସ କରାଯାଏ । ଔଷଧର ଆବଶ୍ୟକତା ପାଇଁ କୌଣସି ପ୍ରମାଣ ନଥିବାବେଳେ ପାୟୋଗ୍ଲିଟାଜୋନ ଏବଂ ଜୀବସାର ଙ  (ଭିଟାମିନ ଇ) ବ୍ୟବ‌ହାର ପାଇଁ ସମର୍ଥନ ଅଛି  ବାରିଆଟ୍ରିକ ଅସ୍ତ୍ରୋପଚାର କରି ଗୁରୁତର ମାମଲାଗୁଡ଼ିକର ଉନ୍ନତି କିମ୍ବା ସମାଧାନ କରାଯାଇପାରେ  ଯୁକ୍ତରାଷ୍ଟ୍ରରେ୨୦୧୭ ମସିହା ସୁଦ୍ଧା ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ରୋଗ ଯକୃତ ପ୍ରତିରୋପଣର ଦ୍ୱିତୀୟ ସାଧାରଣ କାରଣ ଥିଲା  ଏହି ରୋଗରେ ପ୍ରତିବର୍ଷ ୧.୨% ଲୋକଙ୍କର ମୃତ୍ୟୁ ହେବା ଆଶଙ୍କା ଥିବାବେଳେ ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ଥିବା ଲୋକଙ୍କ ମୃତ୍ୟୁ ଆସଙ୍କା ୨.୬% ଅଟେ  ଏହା ୟୁରୋପ ଏବଂ ଆମେରିକାରେ କ୍ରନିକ ବା ସ୍ଥାୟୀ ଯକୃତ ରୋଗର ମୁଖ୍ୟ କାରଣ ଅଟେ  ଏହି ରୋଗ ବିଶ୍ୱର ସବୁଠାରୁ ସାଧାରଣ ଯକୃତ ରୋଗ ଅଟେ ଯାହା ପ୍ରାୟ ୨୬% ଜନସଂଖ୍ୟାକୁ ପ୍ରଭାବିତ କରିଥାଏ  ମଧ୍ୟ ପୂର୍ବରେ ପ୍ରାୟ ୩୨% , ଦକ୍ଷିଣ ଆମେରିକାରେ ୩୦% , ଏସିଆରେ ୨୭% , ଉତ୍ତର ଆମେରିକା ଏବଂ ୟୁରୋପରେ ୨୪% ଏବଂ ଆଫ୍ରିକାରେ ୧୩% ରହିଛି । ଅଧିକ ମେଦବହୁଳ ଲୋକଙ୍କର୯୦%, ମଧୁମେହ ଟାଇପ ୨ ଥିବା ଲୋକଙ୍କର ୬୦%ରୁ ଅଧିକ ଏବଂ ସାଧାରଣ ଓଜନ ଥିବା ଲୋକଙ୍କ ମଧ୍ୟରେ ୨୦% ଲୋକ ଏହି ରୋଗରେ ପୀଡ଼ିତ ହୁଅନ୍ତି  ପିଲାମାନଙ୍କ ହାର ୧୦%ରୁ ଅଧିକ ଅଟେ  ସାରା ବିଶ୍ୱରେ ପ୍ରାୟ 4% ଲୋକଙ୍କୁ ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ପ୍ରଭାବିତ କରିଥାଏ  ବୟସ ବୃଦ୍ଧି ସହିତ ଏହି ରୋଗ ଅଧିକ ସାଧାରଣ ହୋଇଯାଏ  ଏହାର ପ୍ରଥମ ବର୍ଣ୍ଣନା ୧୯୮୦ ମସିହାରେ ହୋଇଥିଲା ଆମେରିକା ୨୦୧୬ ମସିହାରେ ଆର୍ଥିକ କ୍ଷତି ୧୦୩ ବିଲିଅନ ଡଲାର ହୋଇଥିଲା
ଚିତ୍ତୋର-ଥାଥାମଙ୍ଗଳମ୍ ଏକ ଭାରତୀୟ ପୌରପାଳିକା   ଅଟେ । ଏହା କେରଳର ପଲକ୍କଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚିତ୍ତୋର-ଥାଥାମଙ୍ଗଳମ୍ ସହରର ମୋଟ ଜନସଂଖ୍ୟା ୩୧୮୮୪ ଅଟେ । ସେଥି ମଧ୍ୟରୁ ୪୮.୭୦% ଜଣ ପରୁଷ ହୋଇଥିବା ବେଳେ ୫୧.୩୦% ଜଣ ନାରୀ ଅଟନ୍ତି । ଚିତ୍ତୋର-ଥାଥାମଙ୍ଗଳମ୍ର ସାକ୍ଷରତା ହାର ୭୮.୯୨% ଅଟେ । ଏହା ଜାତୀୟ ହାରଠାରୁ ୧୪.୦୮% ପ୍ରତିଶତ କମ ଅଟେ । ସେଥିରୁ ୪୦.୭୩% ପ୍ରତିଶତ ପୁରୁଷ ଓ ୩୮.୧୯% ନାରୀ ଅଟନ୍ତି । ୯.୦୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ଚିତ୍ତୋର-ଥାଥାମଙ୍ଗଳମ୍ର ସରକାରୀ ଭାଷା ଅଟେ ।
ଜଷ୍ଟିସ ଅରିଜିତ ପଶାୟତ, ଭାରତୀୟ ସର୍ବୋଚ୍ଚ ନ୍ୟାୟାଳୟର ଜଣେ ପୂର୍ବତନ ବିଚାରପତି । ଓଡ଼ିଶା ଉଚ୍ଚ ନ୍ୟାୟାଳୟରୁ ସେ ନିଜ ଆଇନ ବୃତ୍ତି ଆରମ୍ଭ କରିଥିଲେ । ବୃତ୍ତିଗତ ଜୀବନ ଜଷ୍ଟିସ ପଶାୟତ, ୧୯୬୮ ମସିହା ଅକ୍ଟୋବର ୧୦ ତାରିଖରେ ଓଡ଼ିଶା ଉଚ୍ଚ ନ୍ୟାୟାଳୟରେ ଜଣେ ଓକିଲ ଭାବରେ ନିଜର ଆଇନ ବ୍ୟବସାୟ ଆରମ୍ଭ କରିଥିଲେ । ଟିକସ ଓ ସମ୍ବିଧାନିକ ମାମଲାରେ ସେ କେସ ଲଢ଼ୁଥିଲେ । ସେ ଓକିଲାତି ସହିତ ଚାର୍ଟେଡ଼ ଆକାଉଣ୍ଟାନ୍ସି ପାଠ ପଢ଼ା ମଧ୍ୟ ସାରିଛନ୍ତି । ୧୯୮୯ ମସିହା ମାର୍ଚ୍ଚ ୨୦ ତାରିଖରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ଅତିରିକ୍ତ ଜଜ ଭାବରେ ନିଯୁକ୍ତି ପାଇଥିଲେ । ୧୯୯୯ ସେପ୍ଟେମ୍ବର ୨୦ ତାରିଖରେ ସେ କେରଳ ଉଚ୍ଚ ନ୍ୟାୟାଳୟର ଓ ୨୦୦୦ ମସିହା ମଇ ୧୦ ତାରିଖରେ ଦିଲ୍ଲୀ ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବରେ ନିଯୁକ୍ତ ହୋଇଥିଲେ । ୨୦୦୧ ମସିହା ଅକ୍ଟୋବର ୨୦ ତାରିଖରେ ସେ ଭାରତୀୟ ସର୍ବୋଚ୍ଚ ନ୍ୟାୟାଳୟର ବିଚାରପତି ଭାବରେ ନିଯୁକ୍ତ ହୋଇ, ୨୦୦୯ ମସିହା ମଇ ୧୦ ତାରିଖରେ ଅବସର ଗ୍ରହଣ କରିଥିଲେ ।
ଟାଙ୍ଗରପାଲି , ସୁନ୍ଦରଗଡ଼ ଜିଲ୍ଲାର ଏକ ଉପଖଣ୍ଡ । ଏହା ଜିଲ୍ଲାର ସଦର ମହକୁମା ସୁନ୍ଦରଗଡ଼ଠାରୁ ୧୫ କି.ମି. ଦୂରରେ ଅବସ୍ଥିତ ।
ସାନଘାଗରା ଜଳପ୍ରପାତ ଓଡ଼ିଶାର କେନ୍ଦୁଝର ଜିଲ୍ଲାର ଏକ ସୁନ୍ଦର ପ୍ରାକୃତିକ ଜଳପ୍ରପାତ । ଅବସ୍ଥିତି ସାନଘାଗରା, ଜିଲ୍ଲାର ସଦରମହକୁମା କେନ୍ଦୁଝରଠାରୁ ୬ କି.ମି. ଦୂରରେ ଅବସ୍ଥିତ ଓ ବଡ଼ଘାଗରା ଜଳପ୍ରପାତଠାରୁ ୩ କି.ମି. ଦୂରରେ ଅବସ୍ଥିତ । ଆକର୍ଷଣ ସାନଘାଗରା ଏକ ଚିରସ୍ରୋତା ଜଳପ୍ରପାତ । ଏହା ବୈତରଣୀ ନଦୀର ଏକ କ୍ଷୁଦ୍ର ଉପନଦୀ ମାଛକାନ୍ଦଣା ମଧ୍ୟରେ ଅବସ୍ଥିତ । ଏହି ସ୍ଥାନରେ ଜଳସ୍ରୋତଟି ହାରାହାରି ୧୦୦ଫୁଟ ଉଚ୍ଚତାରୁ ନିମ୍ନକୁ ଗତିକରିଛି । ୪୮୮ ହେକ୍ଟର ଆୟତନ ବିଶିଷ୍ଟ ଏହି ସ୍ଥାନଟି ଏକ ଜଣାଶୁଣା ପର୍ଯ୍ୟଟନ କ୍ଷେତ୍ର ଭାବରେ ପ୍ରସିଦ୍ଧି ଲାଭ କରିଛି । ଶାଳଜଙ୍ଗଲ ପରିବେଷ୍ଟିତ ଏହି ସ୍ଥାନକୁ ବର୍ଷସାରା ସହସ୍ରାଧିକ ପର୍ଯ୍ୟଟକ ଆସିଥାନ୍ତି । ପର୍ଯ୍ୟଟକମାନଙ୍କ ପାଇଁ ଏଠାରେ ଏକ କୃତ୍ରିମ ହ୍ରଦ ନିର୍ମାଣ କରାଯାଇ ନୌ-ବିହାରର ବ୍ୟବସ୍ଥା କରାଯାଇଛି ।
ଚାରୁ ମଜୁମଦାର  ବଙ୍ଗଳା:         ; ୧୫ ମଇ ୧୯୧୮- ୨୮ ଜୁଲାଇ ୧୯୭୨ , ଭାରତର ଜଣେ କମ୍ୟୁନିଷ୍ଟ ନେତା ତଥା  'କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ' ର ପ୍ରତିଷ୍ଠାତା ତଥା ସାଧାରଣ ସମ୍ପାଦକ  (ମାର୍କ୍ସବାଦୀ-ଲେନିନ୍ଷ୍ଟ) ଥିଲେ  । ୧୯୧୮ ମସିହାରେ ସିଲିଗୁଡ଼ିରେ ଏକ ପ୍ରଗତିଶୀଳ ଜମିଦାର ପରିବାରରେ ଜନ୍ମଗ୍ରହଣ କରି ସେ ଭାରତୀୟ ସ୍ୱାଧୀନତା ଆନ୍ଦୋଳନ ସମୟରେ କମ୍ୟୁନିଷ୍ଟ ଚିନ୍ତାଧାରାରେ ସାମିଲ ହୋଇଥିଲେ ଏବଂ ପରେ ସନ୍ତ୍ରାସବାଦୀ ନକ୍ସଲାଇଟ୍ ଦଳ ଗଠନ କରିଥିଲେ । ଏହି ସମୟ ମଧ୍ୟରେ ସେ ୧୯୬୭ ନକ୍ସଲବାରୀ ବିଦ୍ରୋହର ଐତିହାସିକ ବିବରଣୀ ଲେଖିଥିଲେ । ତାଙ୍କର ଲେଖା, ବିଶେଷକରି ଐତିହାସିକ ଆଠଟି ଦସ୍ତାବିଜ, ବିଦ୍ରୋହର ମାର୍ଗଦର୍ଶନ କରୁଥିବା ଆଦର୍ଶର ଏକ ଅଂଶ ହୋଇପାରିଛି । ଜୀବନି ମଜୁମଦାର ୧୯୧୮ ମସିହାରେ ରାଜଶାହୀ  (ବର୍ତ୍ତମାନ ସିଲିଗୁଡ଼ି)ର ମାତୁଆଲୋଇରେ ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ  । ଭାରତୀୟ ସ୍ୱାଧୀନତା ଆନ୍ଦୋଳନ ସମୟରେ ତାଙ୍କ ପିତା ଜଣେ ସ୍ୱାଧୀନତା ସଂଗ୍ରାମୀ ଥିଲେ । ୧୯୩୮ ମସିହାରେ ମଜୁମଦାର କଲେଜ ପଢା ଛାଡିଥିଲେ । କଲେଜ ପଢା ଛାଡିବା ପରେ ମଜୁମଦାର ତତ୍କାଳୀନ ନିଷିଦ୍ଧ  'କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ'   (ସିପିଆଇ)ରେ ଯୋଗ ଦେଇ ଏହାର କୃଷକ ଫ୍ରଣ୍ଟ  ' '  ବିଭାଗରେ କାର୍ଯ୍ୟ କରିଥିଲେ । କିନ୍ତୁ ତାଙ୍କ ନାମରେ ଏକ ଗିରଫ ୱାରେଣ୍ଟ ଜାରି ହେବାରୁ କମ୍ୟୁନିଷ୍ଟ କାର୍ଯ୍ୟକର୍ତ୍ତା ଭାବରେ ପ୍ରଥମ ଥର ପାଇଁ ସେ ଅଣ୍ଡରଗ୍ରାଉଣ୍ଡ ହେବାକୁ ବାଧ୍ୟ ହେଲେ । ଯଦିଓ ଦ୍ୱିତୀୟ ବିଶ୍ୱଯୁଦ୍ଧ ଆରମ୍ଭରେ ସିପିଆଇ ଉପରେ ପ୍ରତିବନ୍ଧକ ଲଗାଯାଇଥିଲା, ତଥାପି ସେ କୃଷକମାନଙ୍କ ମଧ୍ୟରେ ସିପିଆଇ କାର୍ଯ୍ୟକଳାପ ଜାରି ରଖିଥିଲେ ଏବଂ ୧୯୪୨ ମସିହାରେ ସିପିଆଇ ଜଲପାଇଗୁରି ଜିଲ୍ଲା କମିଟିର ସଦସ୍ୟ ହୋଇଥିଲେ । ୧୯୪୩ର ମହା ଦୁର୍ଭିକ୍ଷ ସମୟରେ ସେ ଜାଲପାଇଗୁରୀ ଅଞ୍ଚଳର ତେବାଗା ଆନ୍ଦୋଳନରେ ଯୋଗ ଦେଇଥିଲେ ଏବଂ ଉତ୍ତର ବେଙ୍ଗଲରେ ଏକ ସଂଗ୍ରାମ ଆରମ୍ଭ କରିଥିଲେ । ପରେ ସେ ଦାର୍ଜିଲିଂରେ ଚା ବଗିଚା କର୍ମଚାରୀଙ୍କ ମଧ୍ୟରେ କାମ କରିଥିଲେ । ୧୯୪୮ରେ ସିପିଆଇ ଉପରେ ପ୍ରତିବନ୍ଧକ ଲଗାଯାଇଥିଲା ଏବଂ ଫଳରେ ସେ ପରବର୍ତ୍ତୀ ତିନି ବର୍ଷ ଜେଲରେ ରହିଥିଲେ । ଜାନୁୟାରୀ ୧୯୫୨ରେ ସେ ଜଲପାଇଗୁଡ଼ିର ସହକର୍ମୀ ସିପିଆଇ ସଦସ୍ୟ ଲୀଲା ମଜୁମଦାର ସେନଗୁପ୍ତାଙ୍କୁ ବିବାହ କରିଥିଲେ ।କିଛି ବର୍ଷ ଧରି ସିଲିଗୁରୀରେ ଏହି ଦମ୍ପତିର ତାଙ୍କ କାର୍ଯ୍ୟକଳାପର ଜାରି ରଖିଲେ । ସେ ୧୯୬୨ ମସିହାରେ କିଛି ସମୟ ପାଇଁ ଜେଲ ଜୀବନ ବିତାଇଥିଲେ । ୧୯୬୦ ଦଶକର ମଧ୍ୟଭାଗରେ ମଜୁମଦାର ଉତ୍ତର ବଙ୍ଗଳାର କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ  ମାର୍କ୍ସବାଦୀ   (ସିପିଆଇ)ରେ ଏକ ବାମପନ୍ଥୀ ଦଳ ସଂଗଠିତ କରିଥିଲେ  । ୧୯୬୭ ମସିହାରେ, ତାଙ୍କ ସାଥୀ କାନୁ ସାନିଆଲଙ୍କ ନେତୃତ୍ୱରେ ନକ୍ସଲବାରୀରେ ଏକ ସନ୍ତ୍ରାସବାଦୀ କୃଷକ ବିଦ୍ରୋହ ହୋଇଥିଲା । ଏହି ଗୋଷ୍ଠୀ ପରେ ନକ୍ସଲାଇଟ ଭାବରେ ଜଣାଶୁଣା ହେଲେ ଏବଂ ଏହି ସମୟରେ ତାଙ୍କଦ୍ୱାରା ଲିଖିତ ଆଠଟି ବିଶିଷ୍ଟ ଲେଖା ସେମାନଙ୍କର ଆଦର୍ଶଗତ ଭିତ୍ତିଭୂମି ଭାବରେ ପରିଗଣିତ ହେଲା । ୧୯୬୭ ମସିହାରେ ଯେତେବେଳେ ନକ୍ସଲବାରୀ ବିଦ୍ରୋହ ଧ୍ୱଂସ ହେଲା, ମଜୁମଦାର କହିଥିଲେ...... । ସେହି ବର୍ଷ ମଜୁମଦାର ସମସ୍ତ ଦଳ ବିଲୟ କରି ୧୯୬୯ ମସିହାରେ କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ  (ମାର୍କ୍ସବାଦୀ - ଲେନିନ୍ଷ୍ଟ) ପ୍ରତିଷ୍ଠା କରିଥିଲେ - ମଜୁମଦାର ହେଲେ ଏହାର ସାଧାରଣ ସମ୍ପାଦକ  । ମୃତ୍ୟୁ ୧୬ ଜୁଲାଇ ୧୯୭୨ରେ ସକାଳ ୩ଟା ସମୟରେ କଲିକତା ପୋଲିସର ଜଣେ ଅଧିକାରୀ ରଣଜିତ୍ ଗୁହା ନିୟୋଗି  (ଛଦ୍ମନାମ ରନୁ ଗୁହା ନିୟୋଗି) ଏବଂ ତାଙ୍କ ଟିମ୍ ମଜୁମଦାରଙ୍କୁ ଗୁରୁତର ସ୍ୱାସ୍ଥ୍ୟ ଖରାପ ଅବସ୍ଥାରେ ଉଦ୍ଧାର କରିଥିଲେ  । ପୋଲିସର ସୂଚନାନୁସାରେ, ୨୮ ଜୁଲାଇ ୧୯୭୨ରେ ଭୋର ୪ ଟା ସମୟରେ ମଜୁମଦାରଙ୍କର ହୃଦଘାତରେ ମୃତ୍ୟୁ ଘଟିଥିଲା । କିନ୍ତୁ ନକ୍ସଲମାନଙ୍କ ଅନ୍ୟ୍ ବିରୋଧୀ ଗୋଷ୍ଠୀ ଏହା ଏକ ଜଘନ୍ୟ ହତ୍ୟାକାଣ୍ଡ ବୋଲି ଆରୋପ କରନ୍ତି । ସଶସ୍ତ୍ର ପୋଲିସ ଏବଂ ପାରାମିଲିଟାରୀ ଫୋର୍ସଙ୍କ ତତ୍ତ୍ୱାବଧାନରେ ତାଙ୍କ ମୃତଦେହ କେଓରାଟୋଲା କ୍ରେମେଟୋରିୟମରେ ଶବଦାହ କରାଯାଇଥିଲା । ମଜୁମଦାରଙ୍କ ମୃତ୍ୟୁ ପରଠାରୁ ଭାରତରେ ଆଂଚଳିକ ବାମପନ୍ଥୀ ଆନ୍ଦୋଳନ ଅନେକ ଆଦର୍ଶଗତ ବିଭାଜନ ମଧ୍ୟ ଦେଇ ଗତି କରିଛି । କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ  (ମାର୍କ୍ସବାଦୀ-ଲେନିନ୍ବାଦୀ) ମୁକ୍ତି ବାହିନୀ ମଜୁମଦାରଙ୍କ ମୃତ୍ୟୁ ଦିନକୁ ଶହୀଦ ଦିବସ ପାଳନ କରିଥାଏ  । କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ  (ମାଓବାଦୀ) ମଜୁମଦାରଙ୍କ ମୃତ୍ୟୁକୁ ସ୍ମରଣ କରି ଜୁଲାଇର ଶେଷ ସପ୍ତାହରେ ଶହୀଦ ସପ୍ତାହ ପାଳନ କରିଥାଏ  ।
ଚନ୍ଦ୍ରଶେଖର ଆଗାଶେ  (14 ଫେବୃଆରୀ 1888 - 9 ଜୁନ୍ 1956) ଜଣେ ଭାରତୀୟ ଶିଳ୍ପପତି ତଥା ଓକିଲ ଥିଲେ, ବ୍ରିହାନ୍ ମହାରାଷ୍ଟ୍ର ଚିନି ସିଣ୍ଡିକେଟ୍ ଲିମିଟେଡ୍ର ପ୍ରତିଷ୍ଠାତା ଭାବରେ ତାଙ୍କୁ ସ୍ମରଣ କରାଯାଇଥିଲା  ଗ୍ରନ୍ଥସମୂହ , ; , ; ,.  (2002). : [ : ]   ମରାଠୀ   (1 .). : . 978-1-5323-4594-4. 2017322865. 992168227. { }:   ;  - -      ,  (1992).     ମରାଠୀ   (1 .). :  ( 1992). 9781532345012. 2017322865. 992168228. { }:   ;  - -      ,  (1974). - -       ମରାଠୀ   (1 .). : . 74903020. 600048059. { }:    , ; ,  (2006).  " "   . , .     ମରାଠୀ   (2 .). : . 978-1-5323-4500-5. { }:    ,  (1978).       ମରାଠୀ   (2 .). :   . 81902590. { }:
ପ୍ରଦୀପ ଦାଶ, ଜଣେ ଓଡ଼ିଆ ଗାଳ୍ପିକ । ୧୯୯୮ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ଘୁମ୍ ପାହାଡ଼ର ନଈ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ତାଙ୍କ ପୁସ୍ତକ  "ମୀମାଂସା"  ଉପରେ ପର୍ଯ୍ୟବସିତ, ସମନାମରେ ଏକ ଓଡ଼ିଆ କଥାଚିତ୍ର ୨୦୧୬ ମସିହାରେ ମୁକ୍ତିଲାଭ କରିଥିଲା । ଦାଶ, ସେହି ଚଳଚ୍ଚିତ୍ରର ସଂଳାପ ମଧ୍ୟ ରଚନା କରିଥିଲେ । ବୃତ୍ତିରେ ଦାଶ, ଜଣେ ଓଡ଼ିଶା ପ୍ରଶାସନିକ ସେବା ଅଧିକାରୀ ।
ତୁଳସୀ ଦାସ ଶ୍ରାବଣ ଶୁକ୍ଳ ସପ୍ତମୀ ଦିନ ଉତ୍ତର ପ୍ରଦେଶର ଯମୁନା ନଦୀକୂଳସ୍ଥିତ ରାଜାପୁରଠାରେ ୧୫୩୨ ଖ୍ରୀଷ୍ଟାବ୍ଦରେ ଜନ୍ମଲାଭ କରିଥିଲେ। ସେ ହିନ୍ଦୀ ରାମାୟଣର ରଚୟିତା। ପରିବାର ତୁଳସୀ ଦାସଙ୍କ ପିତାଙ୍କ ନାମ ଆତ୍ମାରାମ ଦ୍ୱିବେଦୀ ଓ ମାତାଙ୍କ ନାମ ହୁଳସୀ ଦେବୀ। ଉଭୟ ପିତାମାତା ପ୍ରଭୁ ରାମଚନ୍ଦ୍ରଙ୍କର ପରମ ଉପାସକ ଥିଲେ । ସେମାନଙ୍କର ବହୁଦିନ ପର୍ଯ୍ୟନ୍ତ କୌଣସି ସନ୍ତାନସନ୍ତତି ହୋଇନଥିଲା। ସେଥିପାଇଁ ଉଭୟ ଦମ୍ପତି ପ୍ରଭୁ ଶ୍ରୀରାମଙ୍କୁ ସର୍ବଦା ପ୍ରାର୍ଥନା କରୁଥିଲେ। ପରିଶେଷରେ ଏକ ଶିଶୁପୁତ୍ର ଜନ୍ମଲାଭ କଲା। କିନ୍ତୁ ପିଲାଟି ଜନ୍ମରୁ ୩୨ଟି ଦାନ୍ତ ନେଇ ଆସିଥିଲା। ଜନ୍ମ ସମୟରେ ଅନ୍ୟ ନବଜାତ ଶିଶୁଙ୍କ ପରି ଆଦୌ କ୍ରନ୍ଦନ କରିନଥିଲା। ତେଣୁ ଅନେକ ଏହାକୁ ଏକ ଅଶୁଭ ସୂଚନା ବୋଲି ମନେକଲେ। ପିତା ଆତ୍ମାରାମ ମଧ୍ୟ ଭଗବାନ ବାର୍ଦ୍ଧକ୍ୟ ଅବସ୍ଥାରେ ଏପରି ଏକ ସନ୍ତାନ ତାଙ୍କୁ ଦେଇଥିବାରୁ ଅତ୍ୟନ୍ତ ଚିନ୍ତିତ ହୋଇ ପଡ଼ିଲେ । ଶେଷରେ ଆତ୍ମାରାମ କୁଳଗୁରୁ ନୃସିଂହ ଦାସ ଯିଏ ଜଣେ ଜ୍ୟୋତିର୍ବିଦ ତାଙ୍କ ସହିତ ପରାମର୍ଶ କଲେ। ସେ ଗଣନା କରି ଦେଖିଲେ ଯେ ଶିଶୁଟି ଅଶୁଭ ମୂଳା ନକ୍ଷତ୍ରରେ ଜାତ ହୋଇଛି ଏବଂ ପିତୃହନ୍ତା ହେବ। ତେଣୁ ପିତାମାତା ଉପାୟଶୂନ୍ୟ ହୋଇ ଶିଶୁପୁତ୍ରକୁ ତାଙ୍କ କୁଳଗୁରୁଙ୍କୁ ଅର୍ପଣ କଲେ। ଗୁରୁ ଶିଶୁଟିକୁ ନେଇ ତାଙ୍କ ଘରେ ଲାଳନପାଳନ କଲେ ଓ ନାଁ ରଖିଲେ ତୁଳସୀ। ପିତାଙ୍କ ଦେହାନ୍ତ ପରେ ଯୁବକ ତୁଳସୀ ଘରକୁ ଫେରି ମାତା ହୁଳସୀଙ୍କ ପାଖରେ ରହିଲେ ଏବଂ ପିତା କରୁଥିବା ଯଜମାନ କର୍ମ କରି ଜୀବନ ବିତାଇଲେ । ସଂସାରରେ ଧର୍ମାଚରଣ ପାଇଁ ସହଧର୍ମିଣୀର ଆବଶ୍ୟକତା ରହିଛି। କାରଣ ସ୍ତ୍ରୀ, ଧର୍ମ କାର୍ଯ୍ୟରେ ସ୍ୱାମୀଙ୍କୁ ସହାୟତା ପ୍ରଦାନ କରେ ବୋଲି ମୁନିଋଷିମାନେ ସ୍ତ୍ରୀକୁ ସହଧର୍ମିଣୀ ରୂପେ ନାମିତ କରିଛନ୍ତି। । ତୁଳସୀ ରତ୍ନାବଳୀ ନାମକ ଏକ ଝିଅକୁ ବିବାହ କଲେ । ତୁଳସୀ ସୌନ୍ଦର୍ଯ୍ୟର ଉପାସକ ହୋଇଥିବାରୁ ପତ୍ନୀ ରତ୍ନାବଳୀ ପାଖରେ ସର୍ବଦା ରହୁଥିଲେ ଏବଂ ତାଙ୍କୁ ନିମିଷେ ମାତ୍ର ଛାଡ଼ି ରହିପାରୁନଥିଲେ । ତୁଳସୀ ଯଜମାନ କାର୍ଯ୍ୟ ବ୍ୟତୀତ ଅବଶିଷ୍ଟ ସମୟରେ ସ୍ତ୍ରୀଙ୍କ ପାଖରେ ସମୟ କଟାଉଥିଲେ । ବିବାହ ପରେ ରତ୍ନାବଳୀ ବାପଘରକୁ କେବେ ଯାଇନଥିଲେ । ଦିନେ ତୁଳସୀଙ୍କ ଅବର୍ତ୍ତମାନ କାଳରେ ପିତାଙ୍କ ଅସୁସ୍ଥତା ଖବର ଶୁଣି ରତ୍ନାବଳୀ ପିତ୍ରାଳୟକୁ ଅସୁସ୍ଥ ପିତାଙ୍କୁ ଦେଖିବାକୁ ଚାଲିଗଲେ । ତୁଳସୀ ଘରକୁ ଫେରି ଦେଖିଲେ ଯେ ରତ୍ନାବଳୀ ଘରେ ନାହିଁ । ପତ୍ନୀଙ୍କୁ ଘରେ ନ ଦେଖି ସେ ଅତ୍ୟନ୍ତ ଭାଙ୍ଗି ପଡ଼ିଲେ । ମାଆଙ୍କ ପାଖରୁ ସୂଚନା ପାଇଲେ ଯେ ସେ ଅସୁସ୍ଥ ପିତାଙ୍କୁ ଦେଖିବାକୁ ତାର ବାପଘରକୁ ଯାଇଛି । ତେଣୁ ସେ କିଛି ଖିଆପିଆ ନକରି ମେଘ ଅନ୍ଧାର ରାତିରେ ମାଆକୁ କହି ଶ୍ୱଶୁରାଳୟକୁ ଗଲେ । ତାଙ୍କର ଏକମାତ୍ର ଚିନ୍ତା କିପରି ଶିଘ୍ର ଯାଇ ରତ୍ନାବଳୀଙ୍କ ନିକଟରେ ପହଞ୍ଚିବେ । ତେଣୁ ବାଟରେ ବିଭିନ୍ନ ବାଧାବିଘ୍ନକୁ ଖାତିର ନକରି ଅର୍ଦ୍ଧରାତ୍ରିରେ ବର୍ଷାରେ ସମ୍ପୂର୍ଣ୍ଣ ଓଦା ହୋଇ ଆସି ରତ୍ନାବଳୀଙ୍କ ପାଖରେ ପହଞ୍ଚିଲେ । ତୁଳସୀଙ୍କ ଏପରି ଅବସ୍ଥା ଦେଖି ରତ୍ନାବଳୀ ବାକ୍ ଶୂନ୍ୟ ହୋଇଗଲେ ଏବଂ କହିଲେ  ସ୍ତ୍ରୀ ପ୍ରତି ଅତ୍ୟଧିକ ଆସକ୍ତ ଠିକ୍ ନୁହେଁ । ସ୍ତ୍ରୀର ଯୌବନର ସୌନ୍ଦର୍ଯ୍ୟ ଇନ୍ଦ୍ରଧନୁ ପରି ଶୋଭାପାଏ, ମାତ୍ର ତାହା କ୍ଷଣସ୍ଥାୟୀ । ତେଣୁ ସ୍ତ୍ରୀ ମୋହ ପରିହାର କରି ପ୍ରଭୁ ଶ୍ରୀରାମଙ୍କ ପାଦ ପଦ୍ମରେ ଏହି ପ୍ରେମ ବ୍ୟାକୁଳତାକୁ ଅର୍ପଣ କଲେ ତାଙ୍କ ଆଶୀର୍ବାଦରୁ ପରମ ଶାନ୍ତି ଲାଭ କରିବା ସହିତ ସଂସାର ବନ୍ଧନରୁ ମୁକ୍ତି ମିଳିବ । ତେଣୁ ରତ୍ନାବଳୀଙ୍କର ଏହି ମର୍ମଭେଦୀ କଥାରେ ତୁଳସୀଙ୍କ ଜ୍ଞାନୋଦୟ ହେଲା ଏବଂ ସେ ପାର୍ଥିବ ପ୍ରେମକୁ ପରିତ୍ୟାଗ କରି ସ୍ୱର୍ଗୀୟ ଆନନ୍ଦ ପାଇବାକୁ ପ୍ରଭୁ ଶ୍ରୀରାମଙ୍କଠାରେ ନିଜକୁ ସମର୍ପିତ କଲେ । ତୁଳସୀ ଚଉଦବର୍ଷ ଭାରତର ବିଭିନ୍ନ ତୀର୍ଥକ୍ଷେତ୍ର ଓ ଧର୍ମସ୍ଥାନ ପରିଭ୍ରମଣ କରିବା ସହ କଠୋର ସାଧନା କଲେ ଏବଂ ଶେଷରେ ପ୍ରଭୁ ଶ୍ରୀରାମଙ୍କ କରୁଣା ଲାଭ କଲେ । ଫଳତଃ ରାମ ପ୍ରେମରେ ନିଜକୁ ବିଲୀନ କରି ପବିତ୍ର ରାମ ଚରିତ ମାନସ ରଚନା କଲେ ।
ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ବଗୁଲା ବଗୁଲୀ ୧୯୮୬ ମସିହାରେ ମୁକ୍ତିଲାଭ କରିଥିଲା ।
ଇନସୁଲିନ୍ ଆସ୍ପାର୍ଟ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ନୋଭୋଲୋଜ୍, ହେଉଛି ଏକ ପ୍ରକାର ଉତ୍ପାଦିତ ଇନସୁଲିନ ଯାହା ମଧୁମେହ ଟାଇପ୍ ୧ ଏବଂ ମଧୁମେହ ଟାଇପ୍ ୨ ରୋଗର ଚିକିତ୍ସା ପାଇଁ ବ୍ୟବହୃତ  ସାଧାରଣତଃ ଏହା ଖାଇବା ପୂର୍ବରୁ ଦିଆଯାଏ  ଏହା ସାଧାରଣତଃ ଚର୍ମ ତଳ ଇଞ୍ଜେକସନ ଆକାରରେ ଦିଆଯାଏ ଓ ଆବଶ୍ୟକ ସ୍ଥଳେ ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ସର୍ବାଧିକ ପ୍ରଭାବ ପ୍ରାୟ ୧- ୩ ଘଣ୍ଟା ପରେ ହୁଏ ଏବଂ ୩ -୫ ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣତଃଏକ ଦୀର୍ଘ କାଳୀନ କାର୍ଯ୍ୟ କରୁଥିବା ଏନ‌ପିଏଚ ଇନସୁଲିନ ମଧ୍ୟ ଆବଶ୍ୟକ ହୋଇପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା, ଆଲର୍ଜି ପ୍ରତିକ୍ରିୟା, ଗଲୁ ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ହୋଇପାରେ  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ପୋଟାସିୟମ୍ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ବ୍ୟବହାର ଏବଂ ସ୍ତନ୍ୟପାନ କରାଇବା ସାଧାରଣତଃ ନିରାପଦ ଅଟେ  ତନ୍ତୁ ଗ୍ରହଣ କରୁଥିବା ଗ୍ଲୁକୋଜର ପରିମାଣକୁ ବୃଦ୍ଧି କରି ଯକୃତଦ୍ୱାରା ନିର୍ମିତ ଗ୍ଲୁକୋଜର ପରିମାଣକୁ ହ୍ରାସ କରେ ଓ ଏହା ମଣିଷର ଇନସୁଲିନ୍ ସହିତ ସମାନ କାମ କରେ  ଏହା ମାନବ ଇନସୁଲିନର ଏକ ଉତ୍ପାଦିତ ରୂପ; ଯେଉଁଠାରେ ଗୋଟିଏ ମାତ୍ର ଆମିନୋ ଏସିଡ ପରିବର୍ତ୍ତନ କରାଯାଇଛି, ବିଶେଷ ଭାବରେ ବି୨୮ ସ୍ଥିତିରେ ଏକ ପ୍ରୋଲିନ ସ‌ହିତ ଆସପାର୍ଟିକ ଏସିଡ  ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଇନସୁଲିନ୍ ଆସ୍ପାର୍ଟ ଅନୁମୋଦିତ ହୋଇଥିଲା ୨୦୦୦ ମସିହାରେ । ଯୁକ୍ତରାଷ୍ଟ୍ରରେ ୧୦୦ ୟୁନିଟର ହୋଲସେଲ ମୂଲ୍ୟ ପ୍ରାୟ ୩୦ ଡଲାର ଅଟେ  ୨୦୧୭ରେ ଏହା ଯୁକ୍ତରାଷ୍ଟ୍ରର ୫୬ତମ ସର୍ବାଧିକ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ୧୪ ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା। ଉତ୍ପାଦନରେ ଇସ୍ଟ ବ୍ୟବ‌ହୃତ ହୁଏ ଯେଉଁଥିରେ ଇନସୁଲିନ୍ ଆସପାର୍ଟ ପାଇଁ ଜିନ ରହିଥିଲା  ଏହି ଇସ୍ଟ ଇନସୁଲିନ୍ ତିଆରି କରେ, ଯାହା ବାୟୋରିଆକ୍ଟରରେ ଅମଳ ହୁଏ
ନବଭାରତ ଟାଇମସ୍  (ଏନ୍.ବି.ଟି) ବଣ୍ଟନ କରାଯାଉଥିବା ବୃହତ ଖବରକାଗଜ ମଧ୍ୟରେ ଗୋଟିଏ ତଥା ଏହା ମଧ୍ୟ ଦିଲ୍ଲୀ, ମୁମ୍ବାଇ ଏବଂ ଲଷ୍ନୌରେ ପଢ଼ା ଯାଉଥିବା ସର୍ବବୃହତ ହିନ୍ଦୀ ଖବରକାଗଜ  ।ଏହା ବେନେଟ୍, କୋଲେମାନ୍ ଏଣ୍ଡ୍ କୋ. ଲିମିଟେଡ଼୍ଦ୍ୱାରା ପ୍ରକାଶିତ ହୁଏ, ଯାହା ଅନ୍ୟ କେତେକ ଦୈନିକ ଯଥା - ଦି ଟାଇମସ୍ ଅଫ୍ ଇଣ୍ଡିଆ, ଦି ଇକୋନୋମିକ୍ ଟାଇମସ୍, ମହାରାଷ୍ଟ୍ର ଟାଇମସ୍ ଓ ପତ୍ରିକା ଯଥା - ଫିଲ୍ମ୍ ଫେୟାର୍, ଫେମିନା । ଏନ୍.ବି.ଟି ଏହି ଗ୍ରୁପର ସବୁଠାରୁ ପୁରୁଣା ଉତ୍ପାଦନ ମଧ୍ୟରୁ ଗୋଟିଏ । ଏନ୍.ବି.ଟିର ବଣ୍ଟନ ଦିଲ୍ଲୀରେ ପ୍ରାୟ ୪.୨୩ ଲକ୍ଷ  (ଉତ୍ସ : ଜେଜେ-୧୦, ଏବିସି ଇଣ୍ଡିଆ) ଏବଂ ଏହାର ପଠନକାରୀଙ୍କ ସଂଖ୍ୟା ପ୍ରାୟ ୧୯.୭ ଲକ୍ଷ  । ହିନ୍ଦୀ ମୁମ୍ବାଇରେ ଦ୍ୱିତୀୟ ଭାଷା ହୋଇଥିବା ହେତୁ, ଏନ୍.ବି.ଟି  'ଗ୍ରେଟର୍ ମୁମ୍ବାଇ'  ଅଞ୍ଚଳରେ ପ୍ରାୟ ୧୩୦,୦୦୦ ନକଲ  (ଉତ୍ସ : ଜେଡି-୧୦, ଏବିସି ଇଣ୍ଡିଆ) ବଣ୍ଟନ କରେ  । ଇଣ୍ଡଷ୍ଟ୍ରି ବେଞ୍ଚମାର୍କ&ଏନ୍ ବି ଏସ୍ ପି;- ଇଣ୍ଡିଆନ୍ ରିଡରସିପ୍ ସର୍ଭେ ଅନୁସାରେ ଏହା ପ୍ରାୟ ୪୭୦,୦୦୦ ଏନ୍.ବି.ଟି ପଠନକାରୀଙ୍କୁ ଆକର୍ଷିତ କରେ  ଉତ୍ସ : ଆଇ.ଆର୍.ଏସ୍ ସର୍ଭେ ଆର୍୪, ୨୦୧୦  । ଏନ୍.ବି.ଟି ପ୍ରକାଶନ ସମୟରୁ ଏହି ସହରମାନଙ୍କରେ ଏକ ନମ୍ବର ଖବରକାଗଜ ହୋଇ ରହିଆସିଛି । ଇତିହାସ ନବଭାରତ ଟାଇମସ୍ର ପ୍ରଥମ ସଂସ୍କରଣ ୩ ଏପ୍ରିଲ ୧୯୪୭ ମସିହାରେ ପ୍ରକାଶ ପାଇଥିଲା, ଯେଉଁ ବର୍ଷ ଭାରତ ମଧ୍ୟ ସ୍ୱାଧୀନତା ପାଇଥିଲା ।ସେହି ସମୟରେ ଏହା ଏକମାତ୍ର ହିନ୍ଦୀ ଖବରକାଗଜ ଥିଲା, ଯାହା କାଗଜ ଉତ୍ପାଦନ ପାଇଁ ଘୂର୍ଣ୍ଣନକଳ ବ୍ୟବହାର କରୁଥିଲା । ଏହି ଛଅ ପୃଷ୍ଠା ବିଶିଷ୍ଟ ଖବରକାଗଜ ଉତ୍ପାଦନ ପାଇଁ ପ୍ରଥମେ ୧୨ ଜଣ କର୍ମଚାରୀ ନିଯୁକ୍ତ ହୋଇଥିଲେ ଓ ଏହାକୁ ୧ ଅଣାରେ ବିକା ଯାଉଥିଲା । ଏହି ପ୍ରକାଶନ କେତେଜଣ ପ୍ରତିଷ୍ଠିତ ହିନ୍ଦୀ ସାମ୍ବାଦିକଙ୍କଦ୍ୱାରା ଆଗେଇ ଚାଲିଲା ଏବଂ ସାମ୍ବାଦିକତାର ମକ୍କା ରୂପେ ପରିଗଣିତ ହେଲା । ସେହି ସମୟରେ ଏହା ପ୍ରଥମ ଜାତୀୟ ହିନ୍ଦୀ ଦୈନିକ ଥିଲା, ଯାହାର ସଂସ୍କରଣ କୋଲକାତା, ଲକ୍ଷ୍ନୌ, ପାଟଣା ଏବଂ ଜୟପୁରରେ ପ୍ରକାଶ ପାଉଥିଲା । ମାତ୍ର ଏନ୍.ବି.ଟି ବର୍ତ୍ତମାନ କେବଳ ଦିଲ୍ଲୀ, ମୁମ୍ବାଇ ଓ ଲକ୍ଷ୍ନୌରେ ପ୍ରକାଶ ପାଉଛି ।ଦିଲ୍ଲୀର ଅପ୍ କଣ୍ଟ୍ରି ସଂସ୍କରଣ ମଧ୍ୟ ବିଞାପନକୁ ଅଗ୍ରାଧିକାର ଦେବା ଉଦ୍ଦେଶ୍ୟରେ ବନ୍ଦ ହୋଇଯାଇଛି, ଯଦିଓ ବାହାର ଦର୍ଶକଙ୍କୁ ସେବା ଯୋଗାଉଛି । ସଂସ୍କରଣ ଦିଲ୍ଲୀ ଏଣ୍ଡ୍ ଅର୍ବାନ୍ ଏନଭିରନସ୍  (ଦିଲ୍ଲୀ ସଂସ୍କରଣ, ଗୁଡଗାଁଓ, ନୋଏଡା, ଫରିଦାବାଦ୍, ଘାଜିଆବାଦ ଓ ଲକ୍ଷ୍ନୌ ସହରର ଉପ ସଂସ୍କରଣ) ମୁମ୍ବାଇ ଏନ୍.ବି.ଟି ମାର୍କା ଦିଲ୍ଲୀର ଏକ ନମ୍ବର ହିନ୍ଦୀ ଦୈନିକ ୨ ନିୟୁତରେ ପହଁଞ୍ଚିବା ହେତୁ, ଏହା ବିଭିନ୍ନ ଶ୍ରେଣୀର ଲୋକଙ୍କ ମାଧ୍ୟମ ପାଲଟିଛି  ।  ଦିଲ୍ଲୀର ୨୦% ଏସ୍.ୟୁ.ଭି ମାଲିକ ଏନ୍.ବି.ଟି ପଢନ୍ତି  । ସାଜ୍ଜସଜ୍ଜା ଅନୁସାରେ ଏହାର ବଣ୍ଟନ ଦିଲ୍ଲୀ ଓ ଏନ୍.ସି.ଆର୍ରେ ସୀମିତ ଅଛି, ଯାହା କେବଳ ରାଜଧାନୀ ଉପରେ ନିଜର ଖବର କେନ୍ଦ୍ରୀତ କରେ । ଅନ୍ୟାନ୍ୟ ହେଲୋ ଦିଲ୍ଲୀ ନବଭାରତ ଟାଇମସ୍ର ବଲିଉଡ୍ ଜୀବନଚର୍ଯ୍ୟା ଉପରେ ଆଧାରିତ ଏକ ଅନୁପୂରକ । ଏହା ସପ୍ତାହରେ ଛ ଦିନ ପ୍ରକାଶିତ ହୁଏ  ସୋମବାରକୁ ବାଦ୍ ଦେଇ  । ବର୍ତ୍ତମାନ ଏହା ମସଲାଦାର ବଲିଉଡ୍ ସାକ୍ଷାତକାର, ସ୍ୱତନ୍ତ୍ର ଖବର ଏବଂ ମଜଖବର ସହ ନୂଆ ସାଜ୍ଜସଜ୍ଜାରେ ପ୍ରକାଶ ପାଉଛି । ଏହା ବ୍ୟତୀତ ଭ୍ରମଣ, ନାରୀ, ଭଙ୍ଗୀ, ଦୂରଦର୍ଶନ ଓ ଚଳଚ୍ଚିତ୍ର ଉପରେ ସ୍ୱତନ୍ତ୍ର ପୃଷ୍ଠା ପ୍ରକାଶିତ ହୁଏ । ଏନ୍.ବି.ଟି ପ୍ରପର୍ଟି & ଏନ୍.ବି.ଟି ଏଜୁକେସନ୍ ଦୁଇଟି ଅନୁପୂରକ ଯାହା ଶିକ୍ଷା ଓ ଭୂସମ୍ପତି ସମ୍ବନ୍ଧୀୟ ଖବର ଜଣାଏ । ଏନ୍.ବି.ଟି ଫରିଦାବାଦ୍/ ଘାଜିଆବାଦ୍/ ନୋଏଡା/ ଗୁଡଗାଁଓ: ସହରର କ୍ଷେତ୍ରଫଳ ବଢିବା ହେତୁ  ( ଦିଲ୍ଲୀ + ଏନ୍.ସି.ଆର୍ ) ଏକ ଆଞ୍ଚଳିକ ଉତ୍ପାଦନ ଦରକାର ପଡିଲାଣି ଯାହା ମୁଖ୍ୟତଃ ଏହିସବୁ ଯାଗାକୁ ଯୋଗାଇ ଦିଆଯିବ  । ଏନ୍.ବି.ଟି.ର ମୁଖ୍ୟ ସଂସ୍କରଣ ସହ ବଣ୍ଟନ ହେଉଥିବା ଏହି ସହର କୈନ୍ଦ୍ରିକ ଉତ୍ପାଦନ ଏକ ଭଲ ଆଞ୍ଚଳିକ ପଢିବାର ଅଭିଜ୍ଞତା ପ୍ରଦାନ କରେ । ଅନଲାଇନ୍ ସଂସ୍କରଣ ନବଭାରତ ଟାଇମସ୍ର ଅନଲାଇନ୍ ସଂସ୍କରଣ . ଏବଂ . , ହିନ୍ଦୀ ଖବର ଓ୍ବେବସାଇଟରେ ଏକ ନମ୍ବର ଅଟେ । ଏହାର ମାସିକ ଦର୍ଶକ ସଂଖ୍ୟା ୨.୨&ଏନ୍ ବି ଏସ୍ ପି;ନିୟୁତରୁ ଅଧିକ । ସମସ୍ତ ଛପା ବିଷୟକୁ ଅନଲାଇନରେ ପ୍ରକାଶ କରିବା ଏହା ଅସଲି ବିଷୟବସ୍ତୁ ଓ ଦ୍ରୁତ ଅଧୁନାତନ କରିବା ପାଇଁ ମଧ୍ୟ ପ୍ରଶଂସିତ ।
ସ୍ଫୁଲିଙ୍ଗ ଉତ୍କଳ ଭାରତୀ କୁନ୍ତଳା କୁମାରୀ ସାବତଙ୍କ ରଚିତ ଏକ ଓଡ଼ିଆ କବିତା ସଙ୍କଳନ । । ସ୍ଫୁଲିଙ୍ଗ ସଂକଳନଟି ସେତେବେଳର ଓଡ଼ିଆ ଯୁବଗୋଷ୍ଠୀଙ୍କୁ ଉତ୍ସାହିତ କରିଥିଲା ଓ ସେମାନଙ୍କ ମଧ୍ୟରେ ଗତିଶୀଳତା ଆଣିବାର ପ୍ରୟାସ କରିଥିଲା ।
}} ରତଲାମ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ରତ୍ଲମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରତଲାମ ୨୩.୩୩୦୩ ଉତ୍ତର ଅକ୍ଷାଂଶ ଓ ୭୫.୦୪୦୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରତଲାମ ସହରର ମୋଟ ଜନସଂଖ୍ୟା ୨୧୫୨୨ ଅଟେ । ସେଥି ମଧ୍ୟରୁ ୫୧.୪୧% ଜଣ ପରୁଷ ହୋଇଥିବା ବେଳେ ୪୮.୫୯% ଜଣ ନାରୀ ଅଟନ୍ତି । ରତଲାମର ସାକ୍ଷରତା ହାର ୬୩.୧୬% ଅଟେ । ଏହା ଜାତୀୟ ହାରଠାରୁ ୧.୬୮% ପ୍ରତିଶତ ଅଧିକ ଅଟେ । ସେଥିରୁ ୩୭.୪୪% ପ୍ରତିଶତ ପୁରୁଷ ଓ ୨୫.୭୨% ନାରୀ ଅଟନ୍ତି । ୧୬.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରତଲାମର ସରକାରୀ ଭାଷା ଅଟେ ।
ଆଙ୍କିସରସ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ଅସୀମା ପଣ୍ଡା ଜଣେ ଓଡ଼ିଆ କଣ୍ଠଶିଳ୍ପୀ । ସେ ମୁଖ୍ୟତଃ ଓଡ଼ିଆ ଏବଂ ସମ୍ବଲପୁରୀ ଗୀତ ଗାଆନ୍ତି । ଅସୀମା ଓଡ଼ିଆ ଆଲବମ୍, ଭଜନ ଓ କଥାଚିତ୍ର ଜଗତରେ ଜଣେ ଜଣାଶୁଣା ଗାୟିକା । ଅସୀମା ପଣ୍ଡା ୨୦୧୩ ମସିହାରେ ଓଡ଼ିଆ କଥାଚିତ୍ର ଜଗତରେ ଗୀତ ଗାଇବା ଆରମ୍ଭ କରିଥିଲେ । ଓଡ଼ିଆ କଥାଚିତ୍ର ହରି ଓମ୍ ହରିରେ ସେ ପ୍ରଥମଥର ପାଇଁ ଓଡ଼ିଆ କଥାଚିତ୍ର ପାଇଁ ଗୀତ ଗାଇଥିଲେ ଏବଂ ଏହାପରେ ଗଞ୍ଜା ଲଢ଼େଇ, ୱାନ୍ ୱେ ଟ୍ରାଫିକ୍, ଗଞ୍ଜା ଲଢ଼େଇ, ଆଶିକ୍, ତୁ କହିବୁ ନା ମୁଁ, ତୁ ମୋର ସପନ ରାଣୀ, ପ୍ରେମର ନିଶା ନିଆରା ନିଆରା, ମୁଁ ପରଦେଶୀ ଚଢ଼େଇ, ତୁ ମୋ ସୁନା ଚଢ଼େଇ, ଫ୍ରମ୍ ମି ଟୁ ୟୁ, ଟାଇଗର, ଲଭ୍ ଟୁଇଷ୍ଟ, ମୁଁ ଖାଣ୍ଟି ଓଡ଼ିଆ ଝିଅ, ତୋ ପ୍ରେମରେ ପଡ଼ିଲା ପରେ, ଏମିତି ବି ହେଇପାରେ, ଅଭିମାନ, ମୁଇଁ ଦିୱାନା ତୁଇ ଦିୱାନୀ, ତୁ ମୋ ହିରୋ, ଅଦୃଶ୍ୟମ୍, ବାପା ତମେ ଭାରି ଦୁଷ୍ଟ, ଦେଲେ ଧରା କଥା ସରେ, ସୀତାରାମଙ୍କ ବାହାଘର କଳିଯୁଗରେ, ସେଲଫିସ୍ ଦିଲ୍, ଏକ୍ସକ୍ୟୁଜ ମି, ଲୋକାଲ ଟୋକା ଲଭ୍ ଚୋଖା, ପ୍ୟାର ଅଲଗା ପ୍ରକାର, ଲଭ୍ ଏକ୍ସପ୍ରେସ୍, ଟିକେ ଅନାଡ଼ି ପୂରା ଖିଲାଡ଼ି, ନାୟକର ନାଁ ଦେବଦାସ, ମିଠା ମିଠା, ଲୈଲା ଓ ଲୈଲା, ହାପି ଲକି, ହେଲୋ- ଇନ୍ ଲଭ୍, ଟୋକାଟା ଫସିଗଲା, ଯୋଗୀ, ବିଶ୍ୱରୂପ ଆଦି କଥାଚିତ୍ରରେ କଣ୍ଠଦାନ କରିଥିଲେ । ଅସୀମା ଓଡ଼ିଆ କଥାଚିତ୍ର ବ୍ୟତୀତ ବିଭିନ୍ନ ଆଲବମ୍ ଗୀତ ଏବଂ ଭଜନରେ କଣ୍ଠଦାନ କରିଛନ୍ତି । ପ୍ରାର୍ଥନା ଟିଭିରେ ପ୍ରସାରିତ ଭଜନ ଅନ୍ତାକ୍ଷରୀ, ପ୍ରାର୍ଥନା ମଞ୍ଚ ଭଳି କାର୍ଯକ୍ରମରେ ଭଜନ ପରିବେଷଣ କରନ୍ତି ।
ମଦନ ମୋହନ ପ୍ରଧାନ  (୧୮ ମଇ ୧୯୦୪ - ୧୧ ଅକ୍ଟୋବର ୧୯୯୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ମଦନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ତାଳଚେର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମଦନ ମୋହନ ପ୍ରଧାନ ୧୯୦୪ ମସିହାର ମଇ ମାସ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପାଣ୍ଡବ ପ୍ରଧାନ ଓ ପତ୍ନୀଙ୍କ ନାମ ମେନକା ପ୍ରଧାନ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ମଦନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମଦନ ମୋହନ ପ୍ରଧାନ ୧୯୯୩ ମସିହାର ଅକ୍ଟୋବର ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୯ ବର୍ଷ ବୟସ ହୋଇଥିଲା ।
ଭାରତ ସରକାର ଭାରତ ତଥା ଏହାର ପ୍ରତ୍ୟେକ ଭାଗର ସୁରକ୍ଷା ସୁନିଶ୍ଚିତ କରିବା ପାଇଁ ଉତ୍ତରଦାୟୀ ଅଟନ୍ତି । ଭାରତୀୟ ଶସ୍ତ୍ର ସେନାମାନଙ୍କ ସର୍ବୋଚ୍ଚ କମାଣ୍ଡ ଭାରତର ରାଷ୍ଟ୍ରପତିଙ୍କ ପାଖେ ଅଛନ୍ତି । ରାଷ୍ଟ୍ରର ରକ୍ଷା କରିବାର ଦାଇତ୍ୱ ମନ୍ତ୍ରୀମଣ୍ଡଳ ମାନଙ୍କ ପାଖେ ରହିଥାଏ । ଏହାର ନିର୍ବାହନ ରକ୍ଷା ମନ୍ତ୍ରାଳୟଙ୍କ ପାଖେ କରାଯାଏ, ଯିଏ ସଶସ୍ତ୍ରମାନଙ୍କୁ ଦେଶର ରକ୍ଷା ସମ୍ବନ୍ଧରେ ତାଙ୍କର ଦାଇତ୍ୱ ନିର୍ବାହନ କରିବା ପାଇଁ ନୀତିଗତ ରୂପରେଖ ଏବଂ ଆବଶ୍ୟକୀୟ ସୂଚନା ପ୍ରଦାନ କରିଥାଏ । ଭାରତୀୟ ଶସ୍ତ୍ର ସେନାରେ ତିନୋଟି ପ୍ରଭାଗ ରହିଛି - ଭାରତୀୟ ଜଳସେନା, ଭାରତୀୟ ସ୍ଥଳସେନା, ଭାରତୀୟ ବାୟୁସେନା ଏବଂ ଏହାର ଅତିରିକ୍ତ, ଭାରତୀୟ ସଶସ୍ତ୍ର ବଳ, ଭାରତୀୟ ତଟରକ୍ଷକ ବଳ ଏବଂ ଅର୍ଧସୈନିକ ସଂଗଠନ  (ଅସମ ରାଇଫଲ୍ସ ଏବଂ ସ୍ପେଶାଲ ଫ୍ରଣ୍ଟିୟର ଫୋର୍ସ) ଏବଂ ବିଭିନ୍ନ ଅନ୍ତର ସେବା ଆଦେଶ ଓ ସଂସ୍ଥାନରେ ଏହି ପ୍ରକାରର ସାମରିକ ବଳ କମାଣ୍ଡ ଆଣ୍ଡାମାନ-ନିକୋବର କମାଣ୍ଡ ଏବଂ ସମନ୍ୱିତ ରୂପରେ ଦିଫେନ୍ସ ଷ୍ଟାଫ ସମର୍ଥନ କରୁଛନ୍ତି  । ଭାରତର ରାଷ୍ଟ୍ରପତି ଭାରତୀୟ ସଶସ୍ତ୍ର ମାନଙ୍କ ସର୍ବୋଚ୍ଚ କମାଣ୍ଡର ଅଟନ୍ତି । ୧୪ଲକ୍ଷରୁ ଅଧିକ ସକ୍ରିୟ କର୍ମୀମାନଙ୍କ ବଳ ସହିତ, ଏହା ଦୁନିଆର ସବୁଠାରୁ ବଡ଼ ତିନୋଟି ସୈନ୍ୟ ବଳ ଅଟେ ଏବଂ ଦୁନିଆର ସବୁଠାରୁ ବଡ଼ ସ୍ୱୟଂ ସେବକ ସେନା ଅଟେ । ଅନ୍ୟ ବହୁ ସ୍ୱତନ୍ତ୍ର ଏବଂ ଆନୁସଙ୍ଗିକ ସେନା ସେବକ - ଭାରତୀୟ ସୀମା ସୁରକ୍ଷା ବଳ, ଅସମ ରାଇଫଲ୍ସ, ରାଷ୍ଟ୍ରୀୟ ରାଇଫଲ୍ସ, ଭାରତୀୟ ତିବତ୍ତ ସୀମା ପୋଲିସ ଇତ୍ୟାଦି । ଭାରତୀୟ ସେନାମାନଙ୍କ ପ୍ରମୁଖ କମାଣ୍ଡର  "ଭାରତର ରାଷ୍ଟ୍ରପତି"  ଶ୍ରୀ ପ୍ରଣବ ମୁଖାର୍ଜୀ ଅଟନ୍ତି । ସେ ଦୁନିଆର ସବୁଠାରୁ ବଡ଼ ଏବଂ ପ୍ରମୁଖ ସେନା ମାନଙ୍କ ମଧ୍ୟରୁ ଜଣେ । ସଂଖ୍ୟା ଦୃଷ୍ଟିରେ  "ଭାରତୀୟ ସ୍ଥଳ ସେନା" ର ଯବାନ ମାନଙ୍କ ସଂଖ୍ୟା ଦୁନିଆରେ ଚୀନ ପରେ ସବୁଠାରୁ ଅଧିକ ଅଟେ । ଯେବେଠାରୁ ଭାରତୀୟ ସେନା ମାନଙ୍କ ଗଠନ ହୋଇଛି, ଭାରତ ଦୁଇ ବିଶ୍ୱଯୁଦ୍ଧରେ ଭାଗ ନେଇଛି । ଭାରତର ଆଜାଦି ପରେ ଭାରତୀୟ ସେନା ପାକିସ୍ତାନ ବିପକ୍ଷରେ ତିନୋଟି ଯୁଦ୍ଧ ଜିତିଛନ୍ତି  (୧୯୪୮, ୧୯୬୫, ତଥା ୧୯୭୧) ତଥା ଚୀନଠାରୁ ୧୯୬୨ ମସିହାରେ ଗୋଟିଏ ଥର ହାରିଥିଲେ  । ୧୯୯୯ ମସିହାରେ ଏହା ଛଡା ଏକ ଛୋଟ ଯୁଦ୍ଧ  (କାର୍ଗିଲ ଯୁଦ୍ଧ) ପାକିସ୍ତାନ ସହିତ ଆଉଥରେ ଲଢାଗଲା , ଯାହାପରେ ପାକିସ୍ତାନରେ  "ନବାଜ ଶରୀଫ" ର ନାମ ଓଲଟି ଯାଇ  "ପରବେଜ ମୁଶରଫ"  ସତ୍ତାସିନ ହୋଇଥିଲା । ଭାରତୀୟ ସେନା  "ପରମାଣୁ ଅସ୍ତ୍ର" ରୁ ବଡ଼ ଅଟନ୍ତି ଏବଂ ସେମାନଙ୍କ ପାଖେ ଉଚିତ ମିସାଇଲ ଟେକନିକ ମଧ୍ୟ ଉପଲବ୍ଧ ରହିଛି । ଭାରତୀୟ ସେନାଙ୍କ ତରଫରୁ ଦିଆଯାଉଥିବା ସର୍ବୋଚ୍ଚ ସମ୍ମାନ  "ପରମବୀର ଚକ୍ର"  ଅଟେ । ସେନା ମାନଙ୍କ ବ୍ୟୟ ବିତ ବର୍ଷ ୨୦୧୪ - ୨୦୧୫ ମସିହାରେ କେନ୍ଦ୍ରୀୟ ଅନ୍ତରୀମ ବଜେଟରେ ରକ୍ଷା ଆବଣ୍ଟନରେ ୧୦ ପ୍ରତିଶତ ବଢ଼ାଇ ୨୨୪,୦୦୦ କୋଟି ଟଙ୍କା ଆବଣ୍ଟନ କରାଗଲା । ୨୦୧୩ - ୨୦୧୪ ବଜେଟରେ ଏହି ରାଶି ୨୦୩,୬୭୨ ଟଙ୍କା ଥିଲା । ୨୦୧୨ - ୨୦୧୩ରେ ରକ୍ଷା ସେବକଙ୍କ ପାଇଁ ୧,୯୩,୪୦୭ କୋଟି ଟଙ୍କା2012-13 ର ପ୍ରବନ୍ଧନ କରାଯାଇଥିଲା , ଯେତେବେଳେ କି ୨୦୧୧ - ୨୦୧୨ ମସିହାରେ ଏହି ରାଶି ୧,୬୪,୪୧୫ କୋଟି ଥିଲା । ରକ୍ଷା ଉତ୍ପାଦନର ଅଧୁନିକି କରଣରେ ୨୦୦୭ - ୨୦୦୮ ମସିହାରେ ୯୪୪.୯୫ କୋଟି ଖର୍ଚ୍ଚ କରାଗଲା ଯାହା ବଢ଼ି ୨୦୦୮ - ୨୦୦୯ ମସିହାରେ ୧୩୭୦.୯୯ ତଥା ୨୦୦୯ - ୨୦୧୦ ମସିହାରେ ୧୨୪୩.୪୭ କୋଟି ହୋଇଗଲା ।
ବିରାଟ ରାମାୟଣ ମନ୍ଦିର , ଏକ ନିର୍ମିତ ହେବାକୁ ଯାଉଥିବା ମନ୍ଦିର ପ୍ରକଳ୍ପ । ଏହା ଭାରତୀୟ ରାଜ୍ୟ ବିହାରର କେସରିଆଠାରେ 500 କୋଟି ଅଟାକଳରେ ନିର୍ମିତ ହେବାକୁ 2012 ମସିହାରୁ ସ୍ଥିରୀକୃତ ହେଇଛି । .ନିର୍ମାଣ ସମାପ୍ତ ହେଲେ ଏହା ବିଶ୍ୱର ସର୍ବବୃହତ ଧାର୍ମିକ ସ୍ଥଳ ହେବ । ଦ୍ୱାଦଶ ଶତାବ୍ଦୀରେ ନିର୍ମିତ ହେଇଥିବା କମ୍ବୋଡିଆର ଅଂକୋର ୱାଟ ମନ୍ଦିର , ଯାହା 215 ଫୁଟ ଉଛ , ତାହାର ଦ୍ୱିଗୁଣ ଉଛ ହେବ ବୋଲି ପରିକଳ୍ପନା ରହିଛି । . ଏହି ମନ୍ଦିରରେ ଏକ ସଙ୍ଗେ 20,000 ଲୋକଙ୍କ ବସିବା ବ୍ୟବସ୍ଥା ରହିବା । .କମ୍ବୋଡିଆ ସରକାରଙ୍କ ପ୍ରତିବାଦ ଯୋଗୁ ପ୍ରକଳ୍ପ ଆରମ୍ଭ ହେବାର ବିଳମ୍ବ ଘଟୁଛି । . ଏହି ମନ୍ଦିରର ପରିକଳ୍ପନା କାମ୍ବୋଡିଆର ଅଂକୋର ୱାଟ ଓ ମୀନାକ୍ଷୀ ମନ୍ଦିରର ସ୍ଥାପତ୍ୟ କଳାର ମିଶ୍ରଣରେ କରାଯାଇଛି । ଏହି ମନ୍ଦିର ପରିସର ମଧ୍ୟରେ 18ଟି ଭିନ୍ନ ଦେବାଦେବୀଙ୍କ ମନ୍ଦିର ରହିବା । ଏଥିପାଇଁ 161 ଏକର ସ୍ଥାନ ଅଧିଗ୍ରହଣ କରାଯାଇଛି । ଆଚାର୍ଯ୍ୟ କିଶୋର କୁନାଲ କିଶୋର ଏହାର ପରିକଳ୍ପନା ଓ ନିର୍ମାଣ ଦାୟିତ୍ୱରେ ରହିଛନ୍ତି । ପ୍ରଥମେ ହାଜିପୁରଠାରେ ଏହି ମନ୍ଦିର ପାଇଁ ଯୋଜନା ଥିଲା , କିନ୍ତୁ ପରେ ତାହା ପୂର୍ବ ଚମ୍ପାରନ ଜିଲ୍ଲାରେ ହେବା ସ୍ଥିର କରାଗଲା । ଅଂକୋର ୱାଟ ମନ୍ଦିରର ଅବିକଳ ନକଲ ହେବ ଭାବି କମ୍ବୋଡିଆ ସରକାରଏଥିପାଇଁ 2012 ମସିହାରେ ପ୍ରତିବାଦ କରିଥିଲେ । କିନ୍ତୁ ମନ୍ଦିର ଅବିକଳ ନକଲ ନ ହେଇ ଭିନ୍ନ ପ୍ରକାର ହେବ ଓ ଏହାର ମଡେଲକୁ ବିହାରର ମୁଖ୍ୟ ମନ୍ତ୍ରୀ ନଭେମ୍ବର 2013ରେ ଉନ୍ନମୋଚନ କରିଛନ୍ତି । ପାଟଣାରୁ 120 କିଲୋମିଟର ଦୂର ଓ ବୈଶାଳୀଠାରୁ 60 କିଲୋମିଟର ଦୂରରେ ଏହି ମନ୍ଦିର ଅବସ୍ଥିତ ହେବ । ଏହା କେସାରିଆ ନିକଟରେ ରହିଛି । ଏହା 200 ଏକର ସମୁଦାଯ ସ୍ଥାନରେ ହେବା ସହ 2800 ଫୁଟ ଦୀର୍ଘ , 1400 ଫୁଟ ପ୍ରସ୍ଥ ଓ 405 ଫୁଟ ଉଛ ହେବ ।
ଭାଦ୍ରବ ମାସ କୃଷ୍ଣ ପକ୍ଷ ଏକାଦଶୀ ଦିନ ଶ୍ରୀମନ୍ଦିରରେ ରତ୍ନ ସିଂହାସନ ଉପରେ କାଳୀୟ ଦଳନ ବେଶ ଅନୁଷ୍ଠିତ ହେବା ସହ କାଳୀୟଦଳନ ଘଟଣାଟିକୁ ଶ୍ରୀମନ୍ଦିର ବାହାରେ ଥିବା ମାର୍କଣ୍ଡେୟ ପୋଖରୀ କୂଳରେ ରୂପାୟିତ କରାଯାଇଥାଏ । ମହାପ୍ରଭୁ ଯମୂନା ଜଳରେ କୃଷ୍ଣରୂପରେ କାଳୀୟସର୍ପକୁ ମାରିଥିବାରୁ ତାହାର ସ୍ମାରକ ରୂପେ ଏହି ବେଶ ହୁଏ । ଏହିଦିନ ମହାପ୍ରଭୁଙ୍କ ବିଜେପ୍ରତିମା ମଦନମୋହନ ଓ ରାମକୃଷ୍ଣ ମାର୍କଣ୍ଡପୋଖରୀ ପାଖକୁ ଯାଆନ୍ତି ଓ ସେଠାରେ କାଳୀୟଦଳନ କରନ୍ତି ।ରତ୍ନସିଂହାସନରେ ବେଶ ଉପଚାର ଆରମ୍ଭ ହେବା ପୂର୍ବରୁ ଜଗନ୍ନାଥଙ୍କ ଅଷ୍ଟଧାତୁ ନିର୍ମିତ ଚଳନ୍ତି ପ୍ରତିମା ମଦନମୋହନଙ୍କୁ ଲବଣଖିଆ ଛକଦେଇ ମାର୍କଣ୍ଡେୟ ପୋଖରୀ କୂଳକୁ ନିଆଯାଇଥାଏ । ସରୋବରସ୍ଥ ଦୀପଦାଣ୍ଡି ମଣ୍ଡପରେ ରୂପକାରଙ୍କଦ୍ୱାରା କାଷ୍ଠ ନିର୍ମିତ ଏକ କାଳୀୟନାଗକୁ ସଜ୍ଜିତ କରି ରଖାଯାଇଥାଏ । ସେଇ କାଳୀୟକୁ ଦଳନ କରିବା ପାଇଁ ଜଣେ ସେବାୟତ କୃଷ୍ଣବେଶରେ ଓ ଅନ୍ୟଜଣେ ଗୁଡ଼ିଆ ଜାତିର ବ୍ୟକ୍ତି ଗରୁଡ଼ ବେଶରେ ପ୍ରସ୍ତୁତ ହୋଇ ଥାଆନ୍ତି ୤ ଭାଗବତ ବର୍ଣ୍ଣିତ କାଳୀୟଦଳନର ମଧ୍ୟକାଳେ କାଳୀୟଦ୍ୱାରା କବଳିତ ହୋଇ ଶ୍ରୀକୃଷ୍ଣ ଗରୁଡ଼ଙ୍କୁ ସ୍ମରଣ କରିଥାନ୍ତି । ଗରୁଡ଼ ବେଶରେ ଥିବା ବ୍ୟକ୍ତି ଜଣକ ଆବିର୍ଭାବ ହୋଇ ଶ୍ରୀକୃଷ୍ଣଙ୍କୁ କାଳୀୟର ବନ୍ଧନରୁ ମୁକ୍ତ କରିବା ସହ ବିଷମୁକ୍ତ ହେବା ନିମନ୍ତେ ତାଙ୍କ ପାଟିରେ ଅମୃତ ଲଡୁ ଦେଇଥାନ୍ତି । ରତ୍ନସିଂହାସନରେ ଶ୍ରୀଜଗନ୍ନାଥଙ୍କୁ ସାତଗୋଟି ଫଣାଥିବା ଗୋଟିଏ କଳାନାଗ ଉପରେ ନାଚୁଥିବା ପରି ପ୍ରଦର୍ଶିତ କରାଯାଇଥାଏ ୤ କାଳୀୟନାଗଟିକୁ ରୂପକାରମାନେ ବେତ, କଳାକନା ଓ ସୂତାରେ ଦରଜିମାନଙ୍କ ସହାୟତାରେ ନିର୍ମାଣ କରିଥାନ୍ତି ୤ ଏହି ବେଶପାଇଁ ଜଗନ୍ନାଥ ଓ ବଳଭଦ୍ରଙ୍କ ବିଗ୍ରହରେ କାଷ୍ଠ ନିର୍ମିତ ହସ୍ତ ପଦଯୁକ୍ତ କରାଯାଉଥିବା ବେଳେ ସୁଭଦ୍ରାଙ୍କ ବିଗ୍ରହରେ ବିଶେଷ କିଛି ପରିବର୍ତ୍ତନ ହୁଏ ନାହିଁ ୤ ବଳଭଦ୍ର ହସ୍ତଦ୍ୱୟରେ ହଳ ଓ ମୁଷଳ ଧାରଣ କରିଥାନ୍ତି ଏବଂ ତାଙ୍କ ସମ୍ମୁଖରେ ଥାଏ କାଷ୍ଠ ନିର୍ମିତ ଗାଈ ଓ ବାଛୁରୀ ।
ଓଡ଼ିଶାର ବିଦ୍ୟାଳୟମାନଙ୍କରେ ଉପସ୍ଥାନ ସଂଖ୍ୟା ବଢାଇବା ପାଇଁ ଏକ ଯୋଜନା । ଏହା ସର୍ବଶିକ୍ଷା ଅଭିଯାନ ଅନ୍ତର୍ଗତ ଅଟେ । ଖର୍ଚ୍ଚ ଏବଂ ପରିଚାଳନା ରାଜ୍ୟ ସରକାର ବର୍ତ୍ତମାନ ରାଜ୍ୟର ୬୨,୬୪୦ଟି ବିଦ୍ୟାଳୟରେ ୫୬ହଜାରରୁ ଉଦ୍ଧ୍ୱର୍ ପ୍ରାଥମିକ ଓ ଉଚ୍ଚ ପ୍ରାଥମିକ ଛାତ୍ରଛାତ୍ରୀମାନଙ୍କୁ ମଧ୍ୟାହ୍ନ ଭୋଜନ ଯୋଗାଉଛନ୍ତି । ଏହି ବିଦ୍ୟାଳୟଗୁଡ଼ିକ ମଧ୍ୟରୁ ସ୍ୱୟଂସହାୟକ ଗୋଷ୍ଠୀ ଗୁଡ଼ିକ ୧୯,୬୬୧ ସ୍କୁଲରେ, ଅକ୍ଷୟ ପାତ୍ର ଫାଉଣ୍ଡେସନ ୧୮୩୪, ମନ୍ନା ଟ୍ରଷ୍ଟ ୯୩୭ ଓ ସ୍କୁଲ ପରିଚାଳନା କମିଟି ୪୦ ହଜାରରୁ ଅଧିକ ସ୍କୁଲରେ ମଧ୍ୟାହ୍ନ ଭୋଜନ ଯୋଗାଣ କରୁଛନ୍ତି । ପ୍ରାଥମିକ ବିଦ୍ୟାଳୟର ଛାତ୍ରଛାତ୍ରୀମାନଙ୍କ ପାଇଁ ମଧ୍ୟାହ୍ନ ଭୋଜନ ବାବଦରେ ମୁଣ୍ଡପିଛା ୪ଟଙ୍କା ୪ପଇସା ଦିଆଯାଉଛି । ଏଥିରେ କେନ୍ଦ୍ର ସରକାରଙ୍କ ଅଂଶ ୨ଟଙ୍କା ୬୯ପଇସା ହୋଇଥିବା ବେଳେ ରାଜ୍ୟ ସରକାର ୯୦ପଇସା ଦେଉଛନ୍ତି । ଉଚ୍ଚ ପ୍ରାଥମିକ ବିଦ୍ୟାଳୟ ଛାତ୍ରଛାତ୍ରୀଙ୍କ ଲାଗି ମୁଣ୍ଡପିଛା ବରାଦ ହୋଇଛି ୬ଟଙ୍କା ୩ପଇସା । ଏଥିରେ କେନ୍ଦ୍ର ସରକାର ୪ଟଙ୍କା ୪ପଇସା ଓ ରାଜ୍ୟ ସରକାର ୧ଟଙ୍କା ୩୪ପଇସା କରି ଦେଉଛନ୍ତି । ବିଦ୍ୟାଳୟଗୁଡ଼ିକରେ ବର୍ଷକୁ ୨୩୨ଦିନ ମଧ୍ୟାହ୍ନ ଭୋଜନ ଯୋଗାଣ ବ୍ୟବସ୍ଥା ଅଛି । ଆହୁରି ମଧ୍ୟ ବିଦ୍ୟାଳୟ ଛାତ୍ରଛାତ୍ରୀମାନଙ୍କୁ ମଧ୍ୟାହ୍ନ ଭୋଜନ ଯୋଗାଉଥିବା ଅନ୍ୟ ସଂସ୍ଥାଗୁଡ଼ିକ ଦାନ ଆକାରରେ ବିଭିନ୍ନ ସୂତ୍ରରୁ ଅର୍ଥ ଯୋଗାଡ଼ କରି ପିଲାଙ୍କୁ ମଧ୍ୟାହ୍ନ ଭୋଜନ ଯୋଗାଇଥାନ୍ତି । ବ୍ୟଞ୍ଜନ ସୋମବାର ଓ ଗୁରୁବାର ଦିନ ଛାତ୍ରଛାତ୍ରୀମାନଙ୍କୁ ଭାତ-ଡାଲମା, ମଙ୍ଗଳବାର ଓ ଶୁକ୍ରବାର ଭାତ ସହିତ ସୋୟାବିନ ବଡ଼ି ତରକାରୀ ଏବଂ ବୁଧବାର, ଶନିବାର ଭାତ ସହିତ ଅଣ୍ଡା ତରକାରି ଦିଆଯାଉଛି । ବିବାଦୀୟ ଅନେକ ସମୟରେ ନିମ୍ନ ମାନର ଖାଦ୍ୟ ପରିବେଷଣ ହୋଇଥିବାରୁ ଅନେକ ଛାତ୍ରଛାତ୍ରୀ ଅସୁସ୍ଥ ଏବଂ ମୃତ୍ୟୁ ମୁଖରେ ପଡ଼ିବାର ସୂଚନା ଅଛି । ଯୋଗାଣ ଏବଂ ପରିଚାଳନାରେ ଅନିୟମିତତା ଯୋଗୁଁ ଅନେକ ସ୍ଥାନରେ ଏହା ସଫଳ ହୋଇପାରି ନାହିଁ ।
ଶତାବ୍ଦୀର ସୂର୍ଯ୍ୟ , ସ୍ୱର୍ଗତ ସୁରେନ୍ଦ୍ର ମହାନ୍ତିଙ୍କଦ୍ୱାରା ରଚିତ ଏକ ଉପନ୍ୟାସ । ୧୮୦୩ରେ ଇଂରେଜମାନଙ୍କଦ୍ୱାରା ଓଡ଼ିଶା ଅଧିକାର ଓ ଓଡ଼ିଆ ଜାତୀୟତାର ଚରମ ବିପର୍ଯ୍ୟୟ ପରଠାରୁ ୧୯୦୩ରେ ଉତ୍କଳ-ସମ୍ମିଳନୀ ମଣ୍ଡପରୁ ଓଡ଼ିଆ ଜାତୀୟତାର ନବଜନ୍ମ ଘୋଷଣା ପର୍ଯ୍ୟନ୍ତ, ଦୀର୍ଘ ଏକ ଶତାବ୍ଦୀ କାଳର ଇତିହାସ, ଏଥିରେ ଗ୍ରଥିତ ହୋଇଛି । ଉନ୍ନବିଂଶ ଶତାବ୍ଦୀରେ ଓଡ଼ିଶାର ନବଜାଗରଣ ଓ ସେଥିରେ ମଧୁସୂଦନଙ୍କ ଭୂମିକା, ଏହାର ବିଷୟବସ୍ତୁ । ଏଥିରେ, ଉନ୍ନବିଂଶ ଶତାବ୍ଦୀର ପୃଷ୍ଠଭୂମିରେ ମଧୁସୂଦନଙ୍କ ଗୋଟିଏ ମର୍ମର ପ୍ରତିମୂର୍ତ୍ତି ନିର୍ମାଣର ଉଦ୍ୟମ କରାଯାଇନାହିଁ; ବରଂ ରକ୍ତମାଂସ ଦେହଧାରୀ ଗୋଟିଏ ମନୁଷ୍ୟର ଅଲେଖ୍ୟ ଏଥିରେ ଅଙ୍କନ କରାଯାଇଛି, ଓ ତାହା ସହ ଅଛି ଉନ୍ନବିଂଶ ଶତାବ୍ଦୀରେ ଓଡ଼ିଶାର ସମାଜ ଓ ରାଜନୀତିର ରୂପାୟନ । ମୁଖ୍ୟତଃ  ଉତ୍କଳ ଦୀପିକା  ଓ ସମସାମୟିକ ବିଭିନ୍ନ ରିପୋର୍ଟ ଆଉ ଚିଠିପତ୍ର ଉପରେ ନିର୍ଭର କରି, ଏହାର ରଚନା କରାଯାଇଛି । ସ୍ୱର୍ଗୀୟା ଶୈଳବାଳା ଦାସଙ୍କଠାରୁ ସଂଗୃହୀତ ସଂଗ୍ରାମ ବିକ୍ଷିପ୍ତ ଆଦ୍ୟ ଯୌବନର ଇତିହାସ ଓ ମଧୁସୂଦନଙ୍କ ଜୀବନ ସମ୍ପର୍କରେ ଶୈଳବାଳାଙ୍କଦ୍ୱାରା ରଚିତ ଏକ ଇଂରାଜୀ ପୁସ୍ତକରୁ  (ଯାହାକି କେବେବି ପ୍ରକାଶର ଦିବାଲୋକ ଦେଖିନଥିଲା ) ବହୁ ତଥ୍ୟ ଏଥିରେ ସନ୍ନିବେଶିତ ହୋଇଛି  । ପୁସ୍ତକ ସମୀକ୍ଷା ପୁରସ୍କାର ପ୍ରକାଶନ ଏହାର ପ୍ରଥମ ପ୍ରକାଶନ 1970ରେ ଲାର୍କ୍ ବୁକସଦ୍ୱାରା ହୋଇଥିଲା । ପ୍ରକାଶକ ଥିଲେ ମହେନ୍ଦ୍ର ମିଶ୍ର । ମୁଦ୍ରଣ ହୋଇଥିଲା ଶତାକ୍ଷି (ଷ୍ଟୋନି ରୋଡ , କଟକ ୨)ରେ  ।
ପେରିନ୍ଥାଲମନ୍ନା ଏକ ଭାରତୀୟ ପୌରପାଳିକା   ଅଟେ । ଏହା କେରଳର ମଲପ୍ପୁରମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେରିନ୍ଥାଲମନ୍ନା ସହରର ମୋଟ ଜନସଂଖ୍ୟା ୪୪୬୧୩ ଅଟେ । ସେଥି ମଧ୍ୟରୁ ୪୮.୧୯% ଜଣ ପରୁଷ ହୋଇଥିବା ବେଳେ ୫୧.୮୧% ଜଣ ନାରୀ ଅଟନ୍ତି । ପେରିନ୍ଥାଲମନ୍ନାର ସାକ୍ଷରତା ହାର ୮୦.୬୪% ଅଟେ । ଏହା ଜାତୀୟ ହାରଠାରୁ ୧୫.୮୦% ପ୍ରତିଶତ କମ ଅଟେ । ସେଥିରୁ ୩୯.୫୦% ପ୍ରତିଶତ ପୁରୁଷ ଓ ୪୧.୧୪% ନାରୀ ଅଟନ୍ତି । ୧୪.୦୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ପେରିନ୍ଥାଲମନ୍ନାର ସରକାରୀ ଭାଷା ଅଟେ ।
ଚନ୍ଦ୍ରପକ୍ଷର ଚତୁର୍ଦ୍ଦଶ ଦିବସ - ଚନ୍ଦ୍ରର ଚତୁର୍ଦ୍ଦଶ କଳାର ହ୍ରାସ ବା ବୃଦ୍ଧିଜନିତ ତିଥି । ଏହା ପୂର୍ଣ୍ଣିମା ଓ ଅମାବାସ୍ୟାର ପୂର୍ବ ଦିନ ।
ଧନରେ ରଖିବୁ ଶପଥ ମୋର, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶାରଦା ପ୍ରସନ୍ନ ପଣ୍ଡା, ରଞ୍ଜନ ପାଲ୍ଲି ଓ ପ୍ରଶାନ୍ତ ମାର୍ଥା । ଶାରଦା ପ୍ରସନ୍ନ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ଅର୍ଚ୍ଚିତା ସାହୁ । ମିହିର ଦାସ, ଅପରାଜିତା ମହାନ୍ତି, ପ୍ରିୟଙ୍କା ମହାପାତ୍ର, ଅଜିତ ଦାସ, ଜୟୀରାମ ସାମଲ, ପ୍ରୟାସ, ସରୋଜ ଦାସ, ଦେବୁ ବ୍ରହ୍ମା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ଅର୍ଚ୍ଚିତା ସାହୁ ମିହିର ଦାସ ଅପରାଜିତା ମହାନ୍ତି ପ୍ରିୟଙ୍କା ମହାପାତ୍ର ଅଜିତ ଦାସ ଜୟୀରାମ ସାମଲ ପ୍ରୟାସ ସରୋଜ ଦାସ ଦେବୁ ବ୍ରହ୍ମା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତିରାଜ ଖୋସ୍‌ଲା । ବିଜୟ ମଲ୍ଲ, ଅରୁଣ ମନ୍ତ୍ରୀ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ, ନିବେଦିତା ବାସୁ ଆଦି କଳାକାରମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବୋଡ଼ୋ ଭାଷୀ ଲୋକଙ୍କର ମୂଳ ବାସସ୍ଥାନ ହେଲା ଆସାମର କୋକରାଝାର, ଚିରାଙ୍ଗ, ବାକ୍ସା ଏବଂ ଉଦାଲଗୁଡ଼ି ଜିଲ୍ଲା। ଏହି ଭାଷା କହୁଥିବା ଲୋକଙ୍କ ସଂଖ୍ୟା ୧୩,୦୦,୦୦୦।
କ୍ଲାରିଥ୍ରୋମାଇସିନ, ବିକ୍ରୟ ନାମ ବାଇଆକ୍‌ସିନ ଏକ ପ୍ରକାର ଆଣ୍ଟିବାୟୋଟିକ ଯାହା ବିଭିନ୍ନ ପ୍ରକାର ଜୀବାଣୁ ସଂକ୍ରମଣ ଚିକିତ୍ସା ନିମନ୍ତେ ଦିଆଯାଏ । ସ୍ଟ୍ରେପ୍ଟୋକୋକାଲ ଫାରିଞ୍ଜାଇଟିସ, ନିମୋନିଆ, ଚର୍ମ ସଂକ୍ରମଣ, ଏଚ ପାଇଲୋରି ସଂକ୍ରମଣ ଓ ଲାଇମ ଇତ୍ୟାଦି ରୋଗରେ ଏହା ଦିଆଯାଏ । ବଟିକା ବା ତରଳ ପଦାର୍ଥ ଆକାରରେ ଏହା ପାଟିରେ ଦିଆଯାଏ । ଅଇ, ବାନ୍ତି, ମୁଣ୍ଡବଥା ଓ ତରଳ ଝାଡ଼ା ଇତ୍ୟାଦି ଏହି ଔଷଧର ପ୍ରତିକ୍ରିୟା ହେବାର ସମ୍ଭାବନା ଥାଏ । ସାଙ୍ଘାତିକ ଆଲର୍ଜି ପ୍ରତିକ୍ରିୟା କ୍ୱଚିତ ଦେଖାଯାଏ । ଯକୃତ ସମସ୍ୟା ଦେଖାଯାଇପାରେ । ଗର୍ଭାବସ୍ଥାରେ ଏହା ଗ୍ରହଣ କଲେ କ୍ଷତି ହୋଇପାରେ । ଏହା ମାକ୍ରୋଲାଇଡ ଶ୍ରେଣୀର ଔଷଧ ଓ ଜୀବାଣୁର ପ୍ରୋଟିନ ତିଆରି ପଦ୍ଧତିକୁ ବନ୍ଦ କରି ଜୀବାଣୁ ବୃଦ୍ଧି ବନ୍ଦ କରେ । କ୍ଲାରିଥ୍ରୋମାଇସିନ ସନ ୧୯୮୦ରେ ପ୍ରଥମେ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।ଏହାର ପ୍ରତି ଡୋଜ ପିଛା ହୋଲସେଲ ମୂଲ୍ୟ ୦.୧୩ରୁ ୦.୭୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ମଧ୍ୟମ ଧରଣର ଦାମିକା, ଚିକିତ୍ସା ନିମନ୍ତେ ଗୋଟିଏ କୋର୍ସ ନିମନ୍ତେ ୫୦ରୁ ୧୦୦ ଡଲାର ଦେବାକୁ ପଡ଼େ । ଏହା ଏରିଥ୍ରୋମାଇସିନରୁ ପ୍ରସ୍ତୁତ କରାଯାଏ ଓ ଏହାର ରାସାୟନିକ ନାମ ୬-୦-ମିଥାଇଲଏରିଥ୍ରୋମାଇସିନ ।
ଘୁମୁସର ଉଦୟଗିରି  (କ୍ରମିକ ସଂଖ୍ୟା: ୮୩) କନ୍ଧମାଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଘୁ. ଉଦୟଗିରି  (ବି), ଘୁ. ଉଦୟଗିରି ବ୍ଳକ, ରାଇକିଆ ବ୍ଳକ, ଟିକାବାଲି ବ୍ଳକ ଓ ଦାରିଙ୍ଗବାଡ଼ି ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜାକବ୍ ପ୍ରଧାନ ବିଜୁ ଜନତା ଦଳ ପ୍ରାର୍ଥୀ ପ୍ରଦୀପ କୁମାର ପ୍ରଧାନଙ୍କଠାରୁ ୧୦୨୮୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ମନୋଜ କୁମାର ପ୍ରଧାନ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଅଜୟନ୍ତୀ ପ୍ରଧାନଙ୍କଠାରୁ ୨୩,୯୩୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଏରୋସ ସିନେମା , ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ସହରରେ ଏକ ପ୍ରାଚୀନ ସିନେମା ଘର । ଏହାର ସ୍ୱତତ୍ର ଶୈଳୀର ନିର୍ମାଣ ଯୋଗୁଁ ଏହା ଏକ ଦର୍ଶନୀୟ ଗୃହ ବୋଲି କୁହା ଯାଏ । ଏହାର ବସିବା ସ୍ଥାନଶୋ ସମୟରେ 1204 । ଏହି ସୁନ୍ଦର ସିନେମା ଗୃହର ନକଷା ସ୍ଥପତି ଶୋରାବଜୀଭେଦ୍ୱାର କରିଥିଲେ । ଏହି ନିର୍ମାଣଦ୍ୱାରା ମୁମ୍ବାଇର ସମୁଦ୍ର ଥିବା ଜାଗାର ପୁନର୍ବ୍ୟବହାର କରିବା ପ୍ରକଳ୍ପର ଆରମ୍ଭ 1938 ମସିହାରେ ହେଇଥିଲା । 1935 ମସିହାରେ ଏରୋସ ସିନେମା ଘରର ଭିତ୍ତି ପ୍ରସ୍ତର ସ୍ଥାପନ ହେଇଥିଲା। ସିନେମା ଗୃହ 1938ରେ ଆରମ୍ଭ ହେଲା ପରେ ଏହା ଚତୁର୍ପାର୍ଶ୍ୱରେ ଦୋକାନ ସମୂହ ଓ ବ୍ୟବସାୟିକ ସ୍ଥଳ ସବୁ ପରବର୍ତ୍ତୀ 2 ବର୍ଷରେ ହେଇଥିଲା । ଏହି ଗୃହ ନିର୍ମାଣରେ ଆଂଶିକ ଭାବରେ ଆଗ୍ରାର ବାଲି ପଥର ରବ୍ୟବହାର ହେଇଥିଲା । ଏହାର ବାରଣ୍ଡା ଓ ସୋପାନ ଧଳା ମାର୍ବଳରେ ନିର୍ମିତ । ଭାରତୀୟ ମୁରାଳ କଳା କୃତି ସବୁ କାନ୍ଥରେ ରହିଛି ।
ଲିସଫ୍ରାଙ୍କ ଆଘାତ ଅନ୍ୟ ନାମ ଲିସଫ୍ରାଙ୍କ ଅସ୍ଥିଭଗ୍ନ, ପାଦର ଏକ ଆଘାତର ନାମ ଯେଉଁଥିରେ ମେଟାଟାର୍ସାଲ ହାଡ଼ ଏବଂ ଟାର୍ସାଲ ହାଡ଼ ମଧ୍ୟରେ ଥିବା ଗଣ୍ଠି ଆଘାତପ୍ରାପ୍ତ ହୋଇଥାଏ । ଏହାର ଲକ୍ଷଣ ମଧ୍ୟରେ ଫୁଲା, ଯନ୍ତ୍ରଣା ଏବଂ ମଧ୍ୟ ପାଦରେ ବ୍ରୁଇ ହୋଇପାରେ । ଚାଲିବାର ପ୍ରୟାସଦ୍ୱାରା ଧିକ ଲକ୍ଷଣ‌ଯୁକ୍ତ ହୋଇଯାଏ  ଚିକିତ୍ସା ବିନା ଏହା ଜଟିଳ ହୋଇ ଆର୍ଥ୍ରାଇଟିସ୍ ଏବଂ ସ୍ଥାୟୀ ଯନ୍ତ୍ରଣା ହୋଇପାରେ । ଏହାର କାରଣ: ପାଦ ମୋଡ଼ିହେଲେ, ଯେପରିକି କ୍ରୀଡାରେ, ଖେଳିବା ସମୟରେ, କିମ୍ବା ଉଚ୍ଚତାରୁ ଖସିଯିବା ପରି ଅଧିକ ଗୁରୁତର ଆଘାତରେ ହୁଏ  ସାଧାରଣତଃ ଏହାର ନିର୍ଦ୍ଦିଷ୍ଟ ବିପଦ ସଙ୍କଟ ନଥାଏ, ଯଦିଓ ମଧୁମେହ ରୋଗୀ ଅଧିକ ପ୍ରଭାବିତ ହୁଅନ୍ତି  ଓଜନ ଉଠେଇଲା ବେଳର ରଞ୍ଜନରଶ୍ମି ବା ସିଟି ସ୍କାନ କରି ରୋଗ ନିର୍ଣ୍ଣୟ କରାଯାଏ । ଯଦି ମଝି ପାଦ ଯନ୍ତ୍ରଣା ୫ ଦିନରୁ ଅଧିକ ରହିଲେ ମଧ୍ୟ ଏହି ଆଘତ ସନ୍ଦେହ ପରିସରକୁ ଆସେ । ପ୍ରାରମ୍ଭିକ ଚିକିତ୍ସାରେ ଭଙ୍ଗା ରିଡକସନ, ସ୍ପ୍ଲିଣ୍ଟ ଓ ପାଦକୁ ଉଚ୍ଚରେ ରଖିବା ଉପଦେଶ ଦିଆଯାଏ । ଯଦି ଆଘାତ ଅସ୍ଥିର କିମ୍ବା ବିସ୍ଥାପିତ ହୁଏ, ତେବେ ଅସ୍ତ୍ରୋପଚାର ଅସ୍ତ୍ରୋପଚାର କରାଯାଏ  ଆରୋଗ୍ୟ ପାଇଁ କିଛି ମାସ ଲାଗିପାରେ  ଲିସଫ୍ରାଙ୍କ ଆଘାତ ଅପେକ୍ଷାକୃତ ଅସାଧାରଣ ଓ ମୋଟ ଭଙ୍ଗାର ମାତ୍ର 0.୨% ଥାଏ । ମଧ୍ୟ ବୟସ୍କ ପୁରୁଷମାନେ ସାଧାରଣତଃ ପ୍ରଭାବିତ ହୁଅନ୍ତି  ୧୮୧୫ ମସିହାରେ ହୋଇଥିବା ଷଷ୍ଠ କୋଅଲିସନ ଯୁଦ୍ଧ ସମୟର ଫ୍ରାନସର ଜଣେ ସର୍ଜନ ଜାକେସ ଲିସଫ୍ରାଙ୍କ ଡି ସେଣ୍ଟ ମାର୍ଟିନ ସେଠାରେ ଅଶ୍ୱାରୋହୀମାନଙ୍କ ମଧ୍ୟରେ ଏହି ଆଘାତ ଲାଗୁଥିବା ଲକ୍ଷ କରିଥିଲେ ଓ ତାଙ୍କ ନାମାନୁସାରେ ଏହାର ନାମକରଣ କରାଯାଇଥିଲା।
ସାନ୍ତାଳୀ ଭାଷାରେ ସାହିତ୍ୟ ଏକାଡେମୀ ପୁରସ୍କାର ବିଜେତା ଲେଖକଲେଖିକାମାନଙ୍କ ତାଲିକା । ବିଜେତା ୨୦୦୫ ମସିହାରୁ ସାହିତ୍ୟ ଏକାଡେମୀ ନୂଆ ଦିଲ୍ଲୀ ତରଫରୁ ଦିଆଯାଇଥିବା ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ସାନ୍ତାଳୀ ଲେଖକ ମାନଙ୍କର ତାଲିକା । ଅନୁବାଦ ପୁରସ୍କାର ସମ୍ମାନିତ ଲେଖକ ବାଳ ସାହିତ୍ୟ ପୁରସ୍କାର ସମ୍ମାନିତ ଲେଖକ ଯୁବ ପୁରସ୍କାର ସମ୍ମାନିତ ଲେଖକ ସାହିତ୍ୟ ଏକଡେମୀ ୨୦୧୧ରୁ ଯୁବ ଲେଖକମାନଙ୍କ ପାଇଁ ଏକ ନୂତନ ପୁରସ୍କାର ପ୍ରଦାନ ଆରମ୍ଭ କରିଥିଲେ ।
ସକାଳ ଧୂପ ବା ରାଜଭୋଗ ସମୟରେ ମହାପ୍ରଭୁଙ୍କୁ ବୁନ୍ଦିଆ ଖିରି ଭୋଗ କରାଯାଇଥାଏ । ଉପକରଣ ଦୁଧ ଅଧ ଲିଟର ଚିନି ଅଧ କପ ଖାଣ୍ଟି ଗୁଆଘିଅ ୨ କପ ବେସନ ଅଧ କପ ଅଳେଇଚ ୬ ଟା ଓ ଆବଶ୍ୟକ ଅନୁସାରେ ପାଣି ନେବେ ପ୍ରସ୍ତୁତି ପ୍ରଥମ କାର୍ଯ୍ୟ ହେଉଛି ଅଳ୍ପ ଅଳ୍ପ ପାଣି ଦେଇ ବେସନକୁ ଫେଣ୍ଟନ୍ତୁ।ଗରମ ଘିଅ ପାତ୍ରରେ ଏହି ଫେଣ୍ଟା ବେସନକୁ ଜାଲି ଚଟୁ ସାହାଯ୍ୟରେ ଗରମ ଘିଅରେ ଛାଣି ବୁନ୍ଦି ପ୍ରସ୍ତୁତ କରନ୍ତୁ।ଅଳେଇଚକୁ ଛେଚି ରଖନ୍ତୁ।ଅନ୍ୟ ଏକ ପାତ୍ରରେ ଦୁଧକୁ ଗରମ କରନ୍ତୁ।ଦୁଧ ଭଲ ଭାବେ ଗରମ ହୋଇଗଲେ ସେଥିରେ ଚିନି ପକାନ୍ତୁ।ଦୁଧ ଓ ଚିନିକୁ ଆଉଟି ଆଉଟି ଅଧା କରନ୍ତୁ।ଏଥିରେ ଆଗରୁ ଛଣା ହୋଇ ରହିଥିବା ବୁନ୍ଦିଆକୁ ଦରକାର ଅନୁଯାୟୀ ପକାନ୍ତୁ।ବୁନ୍ଦିଆକୁ ଦୁଧରେ ଚାମଚ ସାହାଯ୍ୟରେ ଚାପି ଚାପି ଦିଅନ୍ତୁ।ଶେଷରେ ବୁନ୍ଦିଆ ଖିରିରେ ଅଳେଇଚ ଓ ଛେନାକୁ ପକାନ୍ତୁ ଏବଂ ଗୋଳାଇ ଦିଅନ୍ତୁ।ପ୍ରସ୍ତୁତ ହୋଇଗଲା ପରେ ବୁନ୍ଦିଆ ଖିରିକୁ ଚୁଳ୍ଲିରୁ ତଳକୁ ଓହ୍ଲାଇ ଦିଅନ୍ତୁ।ଏଥର ପ୍ରସ୍ତୁତ ହୋଇଗଲା ବୁନ୍ଦିଆ ଖିରି।
ମେକ୍ସିକୀୟ ପେସୋ  (ଚିହ୍ନ: $, 4217 କୋଡ଼: ) ହେଉଛି ମେକ୍ସିକୋର ମୁଦ୍ରା  । ମେକ୍ସିକୀୟ ପେସୋ ଓ ଡଲାର ମୁଦ୍ରା ଉଭୟର ଉତ୍ପତ୍ତି ୧୫ଶ-୧୯ଶ ଶତାବ୍ଦୀ ବେଳେ ବ୍ୟବହୃତ ସ୍ପେନୀୟ ପେସୋ  (ଯାହାକୁ ସ୍ପେନୀୟ ଡଲାର ମଧ୍ୟ କୁହାଯାଉଥିଲା)ରୁ ଏବଂ ଉଭୟ ମୁଦ୍ରା ସମାନ ଚିହ୍ନ ବ୍ୟବହାର କରନ୍ତି  । ମେକ୍ସିକୀୟ ପେସୋ ପୃଥିବୀର ଅଷ୍ଟମ ସର୍ବାଧିକ ବିପଣିତ ମୁଦ୍ରା ଓ ଦକ୍ଷିଣ ଆମେରିକାର ସର୍ବାଧିକ । ପ୍ରତି ପେସୋ ୧୦୦ ସେଣ୍ଟାଭୋସ୍ରେ ବିଭକ୍ତ ଯାହାର ଚିହ୍ନ  " । ବ୍ୟୁତ୍ପତ୍ତି ପେସୋର ଆକ୍ଷରିକ ଅର୍ଥ ଓଜନ । ପ୍ରାରମ୍ଭତଃ ଏହା  "ପେସୋସ୍ ଓରୋ"   (ସୁନା ଓଜନ) ବା ପେସୋସ୍ ପ୍ଲାଟା  (ରୂପା ଓଜନ) ହିସାବରେ ବ୍ୟବହୃତ ହେଉଥିଲା  ।
ଗ୍ରେଗୋରୀ ପାଞ୍ଜି ଅନୁସାରେ ୨୯ ଅଗଷ୍ଟ ବର୍ଷର ୨୪୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୨ତମ  । ବର୍ଷ ଶେଷ ହେବା ପାଇଁ ଆଉ ୧୨୪ ଦିନ ବାକି ଅଛି ।
ଗୁଗଲ ଡେଭେଲୋପର (ପୂର୍ବରୁ ଗୁଗଲ କୋଡ୍), ଗୁଗଲର ଏକ ୱେବସାଇଟ ଯେଉଁଥିରେକି ସଫ୍ଟୱେର ପ୍ରସ୍ତୁତକାରୀ ସମସ୍ତ ସରଞ୍ଜାମ ଏବଂ ଗୁଗଲର ସମସ୍ତ ଏପିଆଇ ଉପଲବ୍ଧ ହୋଇଥାଏ  । ଏହି ସମସ୍ତ ସରଞ୍ଜାମ ସହିତ ଏହାର ବ୍ୟବହାରର ଉପାୟ ମଧ୍ୟ ଉଲ୍ଲେଖ ହୋଇ ରହିଛି । ଏହାର ୱେବସାଇଟରେ ଗୁଗଲର ବିଭିନ୍ନ ସେବା ଗୁଡ଼ିକର ଏପିଆଇ ମଧ୍ୟ ଉପଲବ୍ଧ ହେଉଅଛି । ଏହି ୱେବସାଇଟରେ ବିଭିନ୍ନ ୱେବ ଆପ୍ ଏବଂ ପ୍ରୋଜେକ୍ଟ ହୋଷ୍ଟିଙ୍ଗ ମଧ୍ୟ କରି ହୁଏ । ଡେଭେଲୋପରମାନଙ୍କୁ ଦରକାର ହେଉଥିବା ସମସ୍ତ ସରଞ୍ଜାମ ଏଠାରେ ଉପଲବ୍ଧ ହୋଇଥାଏ । ଗୁଗଲ ଏପିଆଇ ଗୁଗଲ ଏହାର ଡେଭେଲୋପର ମାନଙ୍କୁ ବିଭିନ୍ନ ଧରଣର ଏପିଆଇ ପ୍ରଦାନ କରିଥାଏ । ମୁଖ୍ୟତଃ ନିଜର ୱେବ ଡେଭେଲୋପର ମାନଙ୍କୁ । ଏହି ଏପିଆଇ ବ୍ୟବହାର କରି ଜଣେ ୱେବ ଡେଭେଲୋପର ବିଭିନ୍ନ ୱେବ ସେବା ସାହିତ ଯୋଡି ହୋଇ ପାରିଥାନ୍ତି । ଗୁଗଲ ଡାଟା ଏପିଆଇ ଗୁଗଲ ଡାଟା ଏପିଆଇ ବ୍ୟବହାରକରଙ୍କୁ ଗୁଗଲର ବିଭିନ୍ନ ସେବା ଗୁଡ଼ିକରୁ ଡାଟା ଆଦାନ ପ୍ରଦାନ କରିବାରେ ସାହାଯ୍ୟ କରିଥାଏ । ଆଜାକ୍ସ ଏପିଆଇ ଗୁଗଲ ଆଜାକ୍ସ ଏପିଆଇ ଡେଭେଲୋପର ମାନଙ୍କୁ ପରିବର୍ତ୍ତନଶିଳ ୱେବସାଇଟ ତିଆରି କରିବାରେ ସାହାଯ୍ୟ କରିଥାଏ । ଡେଭେଲୋପର ଏହାକୁ ବ୍ୟବହାରକରି ଅତି ସହଜରେ ସର୍ଚ୍ଚ ବକ୍ସ, ୱେବ ଫୀଡ଼ ଇତ୍ୟାଦି ତିଆରି କରି ପାରିବ । ଅଡ୍ସ ଏପିଆଇ ଗୁଗଲ ଅଡ୍ସ ଏପିଆଇ ମୁଖ୍ୟତଃ ଗୁଗଲ ଅଡ଼ସେନ୍ସ ଏବଂ ଅଡ଼ବାର୍ଡସ ପାଇଁ ବ୍ୟବହାର ହୋଇଥାଏ । ଗୁଗଲରେ ନିଜର ଅଡ୍ସ ଦେଖେଇବାରେ ଏବଂ ନିଜ ଅଡ୍ସକୁ ନିୟନ୍ତ୍ରଣ କରିବାରେ ଏହା ବହୁତ ସାହାଯ୍ୟ କରିଥାଏ । ଡେଭେଲୋପର ଟୁଲ୍ସ ଆପ୍ ଇଂଜିନ ଗୁଗଲର ଅପ୍ ଇଂଜିନ ଡେଭେଲୋପର ମାନଙ୍କୁ ନିଜର ଆପ୍ଲିକେସନ ଗୁଡିକୁ ଗୁଗଲର କାରିଗରୀ ବ୍ୟବହାର କରି କାର୍ଯ୍ୟ କରିବାରେ ସାହାଯ୍ୟ କରିଥାଏ । ଗୁଗଲ ଆପ୍ ଇଂଜିନ ଏକାଧିକ ପ୍ରୋଗ୍ରାମିଙ୍ଗ ଭାଷାକୁ ବୁଝିପାରେ । ଯାହାଫଳରେ ଡେଭେଲୋପର ଜଣଙ୍କ ଗୋଟିଏ ସ୍ଥାନରେ ନିଜର ଡେଭେଳ୍ପମେଣ୍ଟର କାମଟି କରିପାରେ । ଏପରିକି ଆପ୍ ଇଂଜିନର ଜାଭା ଇଣ୍ଟିଗ୍ରେସନ ମଧ୍ୟ ରହିଛି । ଏହାକୁ ବ୍ୟବହାର କରି ସମସ୍ତ ଜାଭା ପ୍ରୋଗ୍ରାମଗୁଡ଼ିକ ଗୁଗଲ ଆପ୍ ଇଂଜିନରେ ଚାଲୁ କରି ହୁଏ । ଇକ୍ଲିପ୍ସ ପାଇଁ ଗୁଗଲ ପ୍ଲୁଗଇନ ଇକ୍ଲିପ୍ସ ହେଉଛି ଜାଭା ଆପ୍ଲିକେସନ ଡେଭେଲପମେଣ୍ଟ ପାଇଁ ବ୍ୟବହାର ହେଉଥିବା ଏକ ଆଇଡିଇ । ଏଥିରେ ଗୁଗଲ ଇକ୍ଲିପ୍ସ ପ୍ଲାଗିନ୍ ବ୍ୟବହାର କରି ଜାଭା ଡେଭେଲୋପରମାନେ ନିଜର ବିଭିନ୍ନ କାମ ଅତି ସହଜରେ ସମ୍ପାଦନା କରି ପାରୁଛନ୍ତି । ଗୁଗଲ ୱେବ ଟୁଲ କିଟ ଗୁଗଲ ୱେବ ଟୁଲ କିଟ୍ ଏକ ଓପନ ସୋର୍ସ ଟୁଲ କିଟ୍ ଯାହା କି ଡେଭେଲୋପର ମାନଙ୍କୁ ଜାଭା ପ୍ରୋଗ୍ରାମିଙ୍ଗ ଭାଷାରେ ଆଜକ୍ସ ଆପ୍ଲିକେସନ ଲେଖିବାରେ ସାହାଯ୍ୟ କରିଥାଏ । ଆଜାକ୍ସରେ ହେଉଥିବା ବିଭିନ୍ନ ସମସ୍ୟାର ସରଳ ସମାଧାନ ପାଇଁ ଏକ ସହଜ ଉପାୟ ଭାବରେ ବହୁତ ଦିନ ହେଲା ବ୍ୟବହାର ହେଉଛି । ଗୁଗଲ କୋଡ୍ ଗୁଗଲ ପୂର୍ବରୁ ନିଜର ଏକ ପ୍ରୋଜେକ୍ଟ ହୋଷ୍ଟିଙ୍ଗ ସେବା ପ୍ରଦାନ କରୁଥିଲା ଯାହାର ନାମ ଥିଲା ଗୁଗଲ କୋଡ୍ । ଏହା ଗୁଗଲରେ ସାଇତା ଯାଉଥିବା ପ୍ରୋଜେକ୍ଟ ଗୁଡ଼ିକର ରିଭିଜନ କଣ୍ଟ୍ରୋଲ କରିବାରେ ମଧ୍ୟ ସାହାଯ୍ୟ କରୁଥିଲା । ଏଥିରେ ଏକ ଗିଟ୍ ରହିଥିଲା ଯାହାକି ଭର୍ସନ କଣ୍ଟ୍ରୋଲ କରୁ ଥିଲା, ଏକ ଇସୁ ଟ୍ରକର ଥିଲା ଯାହାକି ପ୍ରୋଜେକ୍ଟରେ ଥିବା ବିଭିନ୍ନ ଭୁଲଗୁଡ଼ିକ ଉପରେ ନଜର ରଖିବାରେ ସହାୟତା କରୁଥିଲା ଏବଂ ଏକ ଉଇକି ରହି ଥିଲା, ଯାହାକି ଡକ୍ୟୁମେଣ୍ଟେସନ କରିବାରେ ସାହାଯ୍ୟ କରୁଥିଲା । ଗୁଗଲ ଡେଭେଲୋପର୍ସ ଇଭେଣ୍ଟ ଗୁଗଲ ଡେଭେଲୋପର୍ସ ଗ୍ରୁପ ଗୁଗଲ ଡେଭେଲୋପର ଗ୍ରୁପ ହେଉଛି, ଏକ ଡେଭେଲୋପର ନେଟୱର୍କ ଯେଉଁଠି କି ଡେଭେଲୋପରମାନେ ପରସ୍ଫର ସହ ଦେଖା ହୁଅନ୍ତି ଏବଂ ଟେକ୍ନୋଲୋଜି କ୍ଷେତ୍ରରେ ଆସିଥିବା ନୂଆ ନୂଆ ପରିବର୍ତ୍ତନ ସମ୍ପର୍କରେ ଆଲୋଚନା କରି ଥାନ୍ତି । ପ୍ରତିବର୍ଷ ଗୁଗଲ ଡେଭେଲୋପର ଗ୍ରୁପର ଅନେକ ପର୍ବ ପାଳିତ ହୁଏ । ଯେଉଁଥିରୁ ଗୁଗଲ ଆଇ/ଓ ଅନ୍ୟତମ । ୨୦୧୫ ମାର୍ଚ୍ଚ ସୁଦ୍ଧା ବିଶ୍ୱରେ ସମୁଦାୟ ୬୦୦ରୁ ଉର୍ଧ୍ୱ ଗୁଗଲ ଡେଭେଲୋପର ଗ୍ରୁପ ରହି ଅଛି ।